text
stringlengths 175
11.3k
| summary
stringlengths 18
344
|
|---|---|
قضى فنان تشكيلي ستيني، أسبوعه الأول بسجن بوزكاير ضاحية فاس، المودع فيه باعتباره أول متهم بالتحرش الجنسي يعتقل ويحاكم أمام محكمة مغربية، منذ خروج قانون تجريم العنف ضد النساء إلى حيز الوجود، وسط جدل مجتمعي محتدم بين المتحمسين له ورافضيه. وقبل الضجة الاعلامية التي أثارها تقديم متزوجة شكايتها ضد ثلاثة متحرشين بها بالبيضاء، كان هذا الفنان ابن فاس والمزداد فيها سنة 1952، في قبضة الامن اثر شكاية تقدمت بها امراة اتهمته بالتحرش بها بالشارع العام بموقع قرب شارع الحسن الثاني. | تحرش بمرا فالشارع العام.. فنان أول معتقل مور تطبيق قانون التحرش |
رومان سايس لاعب المنتخب الوطني وولفرهامبتون الإنگليزي، تضرب فماتش اليوم الأحد ضد مانشيستر سيتي، ضمن منافسات الدوري الإنگليزي. سايس خرج فالدقيقة 15، وهو كيتألم، بعد تدخل عنيف من طرف المهاجم الأرجنتيني سيرجيو اگويرو. ورغم تدخل الطاقم الطبي لوولفرهامبتون، باش يرجع سايس للتيران، إلا أن ذلك لم يتم لان الضربة في فخذو كانت خائبة. من المرجع أن يغيب سايس عن ماتشات ديال المنتخب الوطني أمام ليبيا نهار الجمعة جاية بالملعب الشرفي بوجدة والگابون بملعب طنجة نهار 15 فهاد الشهر. رومان سايس غادي يخضع لفحوصات طبية بالأشعة اليوم الاثنين باش يعرف مشحال ديال المدة، لي غادي يغيب فيها عن الملاعب. لكن يقدر سايس يجي الكونصوتراسيو ديال المنتخب الوطني، لي غادي يبدا غدا فالرباط استعدادا للماتشات بجوج ديال أسود الأطلس. | رومان سايس تضرب فماتش السيتي.. أگويرو خرج عليه ومحال يكون ضد ليبيا والگابون |
علمت “كود”، من مصدر مطلع، أن قاضي التحقيق بالمحكمة الابتدائية بمدينة صفرو، قرر زوال اليوم الثلاثاء، متابعة أربعة أشخاص، في حالة اعتقال احتياطي، في انتظار إخضاعهم لجلسات الاستنطاق التفصيلي، بينما قرر متابعة موظف بكتابة الضبط بالمحكمة الابتدائية بفاس في حالة سراح. هاد الموظف كان وكيل الملك التمس بمتابعتو فحالة اعتقال. ووفق ما كشف عنه مصدر “كود”، فإن قاضي التحقيق حدد جلسة يوم غد الأربعاء 23 يونيو الجاري للاستماع إلى المتهمين تفصيليا. يشار إلى المعنيين بالأمر قد أوقفوا من قبل مصالح الدرك الملكي على خلفية توصلها بـ15 شكاية تتعلق بالنصب والاحتيال على أشخاص يرغبون في العمل شمال فرنسا. دبا قاضي التحقيق غادي يبدا خدمتو بشكل دقيق باش يعرف باقي المتهمين المحتملين وامتدادات الشبكة، وغادي يشوف واش الملف فيه “الاتجار بالبشر”. فهاد الحالة يقدر قاضي التحقيق يحيل الملف على محكمة الاستئناف ديال فاس حقاش كترجع القضية جناية. المهم التحقيق هو اللّي غادي يبيّن كولشي. وتوقعت مصادر “كود” أن يسقط متهمين آخرين عندهوم علاقة بهاد الشبكة الإجرامية، التي تم تفكيكها تتويجا لمجهودات كبيرة بذلتها مصالح الدرك الملكي التابعة ترابيا للمركز القضائي بمدينة صفرو. المتهمين كيواجهو تهم تتعلق بالنصب والاحتيال وإصدار شيكات بدون رصيد. | النيابة العامة لتمسات باعتقال جمعويّين وموظف فالمحكمة الابتدائية دفاس وها شنو قرّر قاضي التحقيق: متورطين فالنصب والاحتيال على الراغبين فالهجرة |
علمت “كود” من مصادر خاصة، أن البعثة الاسبانية فالمغرب، لي عندها 11مؤسسة تعليمية اسبانية ما بين الشمال والجنوب، قررات تاخذ عقوبات فحق جميع الأساتذة اللي سافروا لإسبانيا منذ بداية الحجر الصحي، وسمحوا فخدمتهوم للتدريس عن بعد. وقالت مصادر “كود”، أن مسؤولي التربية والتعليم، اتخذوا اجراءات منها الفصل والتأديب لكل أستاذ تخلى عن وظيفته دون إذن، وعاد لإسبانيا، حقاش هادشي غايتسبب فعدة مشاكل، بينها انتشار الفايروس يلا كانوا حامليه، وعدم قدرتهم على العودة للبلدان اللي خدامين فيها يلا تم استئناف الدراسة في الفصول بداخل هذه الدول، وذلك بحكم اغلاق الحدود. وزادت مصادر كود، أنه منذ بداية الوباء قام جميع المدرسين خارج اسبانيا بالبقاء في منازلهم، هادشي اللي حماهم من الوباء حيث بقيت صحتهم آمنة داخل مجموعة المدرسين. المسؤولة عن المعاهد الاسبانية في البعثة الاسبانية بالمغرب، ماريا أنطونيا، قالت في تصريح ل”كود”، أنه فعلا تم البدء في الإجراءات العقابية لجميع الأساتذة الذين تركوا تلاميذهم وغادروا المغرب، وقاموا بانتقاد هذا البلد الذي نحبه. وكان بعض الأساتاذة في البعثة الاسبانية بالمغرب، وخصوصا بالشمال، قد انتقدوا المغرب في تصريحاتهم لوسائل الاعلام، معتبرين أن هناك عنصرية تمارس عليهم من طرف المغاربة، الشيء الذي نفته آنذاك المسؤولة ماريا أنطونيا. | خاص. البعثة الدراسية الاسبانية فالمغرب دارت عقوبات لكل أستاذ صبليوني خرج من المغرب ومشى لبلادو |
أقدم شاب ينحدر من أصول مغربية، أول أمس الأحد، على تصفية زوج والدته، بحبي البرينسبي بسبتة المحتلة. وقالت صحيفة ال فارو، أن الجاني أطلق ثلاث رصاصات على عنق الضحية، الذي توفي بعد نقله للمستشفى بعد ساعة. وتمكنت الشرطة من اعتقال المتهم العشريني، وتقوم بالتحقيق معه حول دوافع الجريمة التي ارعبت سكان الحي الذي تقطنه غالبية مسلمة. | مغربي صفاها لراجل مو بالقرطاس فسبتة |
الكوميدي حسن الفد مول شخصية “كبور” تلاقا مع أحمد أحمد رئيس الاتحاد الافريقي لكرة القدم، وحط سيلفي مع أحمد في انستكَرام بلاما يكتب حتى حرف. المتتبعين ديال “كبور” لي قربو فايتين نص مليون، ابدعو في التعاليق وكل واحد وشنو قال، لكن الملاحظة أن أغلب التعاليق هدرو فيها على الماتش الأخير ديال الوداد والترجي وقضية الفار Var. اللقاء كان في كندا لي مستقر فيها حسن وعائلتو الصغيرة سنوات هادي. | حسن الفد تلاقى مع أحمد أحمد في كندا |
صحيفة “لكسبريس L’Express” الفرنسية، كتبات فمقال، نشراتو لبارح السبت، انه كاين بزاف ديال الشبهات كتحوم حول تجارب البروفيسور ديديي راوول Didier Raoult، مدير معهد المستشفى الجامعى للأمراض المعدية في مارسيليا في فرنسا، حول علاج بعض المصابين بفيروس كورونا المستجد، اللي كيأدي لمرض كوفيد 19، ببروتوكول دوائي مكون من الهيدروكسي كلوروكوين ومضاد حيوى. واضافت الصحيفة، أن مجلس نقابة الأطباء الفرنسي هدد البروفيسور بتعليق عضويتو، واكدات ان مجلة “بريسكرير Prescrire” العلمية الطبية شككات في دراساتو، وقالت ان علاجو ماعندوش فعالية مثبتة، ولكن التأثيرات السلبية غير المرغوب فيها كثيرة بزاف (30 %، مقارنة ب 9 % عند المجموعة المرجعية). وقالت “لكسبريس” أن مجلس الأطباء الفرنسي نشر الجمعة، بيان شكك فيه بسلوك راوول، ولكن بلا مايذكر سميتو، وسما البيان: “بروتوكولات البحث السريري غير القانوني: المجلس كيذكر بسرامة القواعد السارية”. وزاد البيان: “غادي يكون من غير المقبول في هاد السياق الوبائي إثارة الآمال الكاذبة عند الناس في الشفاء”، وسلاو البيان بتهديد ضمني لراوول، جا فيه: “تعريض المرضى للخطر، الى توضح انه يمكن يكون بسباب علاجات غير مثبتة علميا، يمكن يبرر الإحالة إلى المدير العام لوكالة الصحة الإقليمية لطلب تعليق فوري لنشاط الأطباء”. ووضحات الصحيفة الفرنسية أن راوول دار التجربة اللولة على عدد صغير بزاف من المرضى، وحصل على موافقة الوكالة الوطنية للأدوية، وقال أن التجربة “تدخلية”، بينما كانت دراستو الثانية في 9 أبريل دراسة رصدية. ونتائج الدراسة الثانية اللي عرض راوول على الرئيس الفرنسي ايمانويل ماكرون أكد فيها ان عدد الحالات هو 1061، وقال ان تقريبا 92% من المرضى تشافاو في 10 أيام، وتقريبا 5٪ تأخر الشفاء ديالهم، وقل من 5% من المرضى اللي كان عندهم مضاعفات، واكد ان “العلاج آمن وفعال”. ولكن المجلة العلمية “بريسكرير” اكدات العكس، وقالت ان 31 مريض بقاو في المستشفى لأكثر من 10 أيام، وتم نقل 10 إلى العناية المركزة و5 ماتو، وهادي مضاعفات كبيرة بزاف، وزيادة على هادشي كامل البروفيسور عمرو ماقارن نتائجو مع مجموعة مرجعية “groupe témoin”. واضافت المجلة ان 95 % من الحالات، كانت كتعانى من اعراض خفيفة والاغلبية عيالات، بينما في معظم الدراسات الأخرى، كيبان ان كورونا كيأثر بشكل رئيسي على الرجال، وعاد باش متوسط عمر المصابين مافايتش 43 عام، في حين تقريبا كاع الوفيات كتسجل عند ناس كبار في السن. مقال صحيفة “لكسبريس L’Express”: https://blogs.lexpress.fr/le-boulot-recto-verso/2020/04/24/raoult-bientot-suspendu-par-lordre-des-medecins/ مقال مجلة “بريسكرير Prescrire”: https://www.prescrire.org/fr/203/1845/58635/0/PositionDetails.aspx | خربق بزاف فدراستو والعلاج طلع عندو مضاعفات وماشي ايفيكاس بزاف.. نقابة أطباء فرنسا كتهدد البروفيسور ديديي راوول مول علاج الكلوروكوين بتعليق عضويتو وتوقيف نشاطو |
يسود غضب وسط طلبة وأساتذة المعهد الملكي لتكوين الشبيبة والرياضة بسبب سعي وزير الشباب والرياضة رشيد الطالبي العلمي إلى تفويت «المركز الوطني الرياضة” بالرباط إلى اللجنة الأولمبية التي يراسها فيصل العرايشي . المركز يقع بحي أكدال الراقي بجوار مقر الوزارة، ويعد من أقدم مراكز الرياضة في المغرب، وقد أغلق منذ 2012 ، وخضع لعدة إصلاحات، وكان ينتظره الطلبة والأساتذة بفارغ الصبر، قبل أن يفاجؤوا بإدراج مرسوم في مجلس الحكومة، يوم أمس، يتجه إلى إخراجه من سلطات المعهد الملكي، المركز لم يكن فقط مركزا للتدريب، إنما أيضا فضاء لسكان الرباط لممارسة السباحة والرياضة لكنه اليوم أغلق. | طلبة وأساتذة المعهد الملكي كاعيين على وزارة الشباب والرياضة بسبب رغبتها فتفويت المركز الوطني للرياضة للعرايشي |
أعلنت الجامعة الملكية المغربية لكرة القدم إلى علم كافة الجماهير المغربية، أن المباراة التي ستجمع الوداد الرياضي بنادي الأهلي المصري يوم السبت 4 نونبر 2017 بالمركب الرياضي محمد الخامس بالدار البيضاء، ستجرى بشبابيك مغلقة، بعد نفاذ التذاكر التي تم طرحها سواء بنقاط البيع المعتمدة رسميا أو عبر الأنترنيت، والتي بلغ عددها 45800 تذكرة. وأخبرت الجامعة الملكية المغربية لكرة القدم جميع الجماهير، في بلاغ لها، أنها سخرت جميع إمكانيتها المادية واللوجيستكية من أجل أن تمر عملية بيع التذاكر في أحسن الظروف. | الجامعة: الماتش ديال الحمرا والفراعنة غادي يدوز بشبابيك مغلقة حقاش تباعت 45800 تذكرة |
الفنانة المصرية نبيلة عبيد حطات في حسابها الشخصي في انستگرام بزاف ديال التصاور ديالها وكتبات عليهم انها غادي دير وصية بغاتها تنفد وتحترم. وعلقت نبيلة عبيد على الصور وكتبات: “مابغيت حتى واحد يجسد قصة حياتي في فيلم. غادي نكتب وصية باش حتى واحد مايدير هادشي واخا انا حاليا كنكتب مذكراتي.. لكن كنرفض يديرو قصة عليا حيت ديما السيرة الذاتية كتفشل بطريقة خيبة”. ونبيلة عبيد هي من الممثلات لي عندهم وزن في مصر والعالم العربي، وأدوارها ديما كانت ناحجة. | نبيلة عبيد: ملي نموت مابغيت حد يدير فيلم على حياتي.. نهائيا! – تدوينة |
كاين لي كيصنع الحدث وكاين لي غير كيشوفو ويعلق عليه، وكود هاد اليوماين صنعات الحدث وحققات سبق تزاد على بزاف قبل منو، وحاليا كود هو أول موقع إخباري مغربي كيصالح المغاربة مع أكثر مفرد كيستعملوه فاليومي ديالهم وكيعبر عليهم وعلى حياة بزاف منهم، سيشهد التاريخ ان كود اول موقع عنون مادة فيه بسير تقود، هاد سير تقود لي خلقات نقاش وبداو الناس كيتباكاو على الصحافة الإلكترونية وعلى المواد الهادفة وعلى العربية ديال العلوي، وديك الهدرة ديال إرتقوا فالقاع محجوز مسبقا، وفي الواقع قود كولشي كيقولها وعندها معنى محدد مايمكنش تعوضو شي كلمة خرى أو تعبير آخر. المتعلمين المغاربة عندهم هانية يقراو قود بجميع لغات العالم إلا بالدارجة كتجرحهم حيت كتوريهم شكون هوما وكيفاش كيعبرو، مادام أن التعلم في المغرب تقريبا مباشرة كيعني الإستلاب، وأي واحد تعلم شي لغة كيولي من شيعتها، صحاب العربية لغة القرآن والشعر والثقافة الدينية والبدوية، وصحاب الفرونسي لغة الحضارة وصحاب لونكلي لغة العصر والعلم وصحاب الصبليونية لغة الليكا، بينما الدارجة لغة مي نعيمة وصوفيا طالوني والتهلال فالدروبة، كأنها ماشي لغتنا اليومية ولغة جدودنا، عجيب أمر الدارجة كيفاش كتحارب وكتواجه نكران ذاتي مقود من فئة تقدمية من المفروض أن الدارجة تكون هي لغة تواصلها، ولكن العكس المتعلمين المغاربة كيتجنبو يكتبو كيفاش كيهدرو، وحتى الى كتبو بالدارجة فكتبقى في حيز ضيق وخاص، أما ملي كيبغي يعبر الواحد دغية كيتلاح للغة أخرى واخا حتى في تخصار الهدرة. الدارجة لي غادي تقرى فكود هي الدارجة لي كيهدر بيها كاتب المقال فاليومي ديالو بلا زواق بلا تحسريف، وهي الدارجة لي كنتواصلو بيها، والعالم كامل كيكتب قود بلوغتو فكبريات الصحف والناس تصالحات مع ذاتها ولغتها وهويتها واضحة، وحنا كاينة جنازة كبيرة مديورة للصحافة غير حيت مادة فيها سير تقود، راه العكس خاص يكون إحتفاء جماعي لأي واحد كيآمن بالتصالح مع الذات خاصو يحس بالفرحة ملي يشوف سير تقود مكتوبة في عنوان مادة صحفية هادشي كيعني أننا غادين فالطريق الصحيح ماشي العكس. | المتعلمين المغاربة عندهم هانية يقراو قود بجميع لغات العالم إلا بالدارجة كتجرحهم حيت كتوريهم شكون هوما وكيفاش كيعبرو وعوض يفرحو ملي يشوفوها مكتوبة ف”كود” ناضو دارو گنازة |
حارت الشرطة الايطالية في تبرير إقدام مواطن مغربي مقيم بمدينة فيرتشيلي، على دخول الطريق السيار ليلا وسط الضباب الكثيف، ووفاته في حادثة سير. وقالت الشرطة ان المغرب ولج منطقة ممنوعة عاى الراجلين، وتكون فيها الرؤية شبه منعدمة بسبب الضباب الكثيف، ودخل وسط الطريق ما تسبب في وفاته بعدما صدمته سيارتان. ولم تجد الشرطة بدا من اعتبار أن المغربي أراد الانتحار وهو التفسير المنطقي الذي استطاعت الوصول اليه. | مغربي ميت حير بوليس الطاليان. دخل لوطوروت فالليل والضباب عامي الناس ومات فوسط الطريق |
اكدات وزارة الصحة، على جميع المواطنين، على ضرورة الالتزام الصارم بالإجراءات الاحترازية، واحترام التدابير الوقائية ضد كوفيد- 19 الموصى بها من طرف اللجنة العلمية الوطنية ذات الصلة والسلطات الصحية فالبلاد. وجا هذشي، فبلاغ للوزارة توصلات به “كود”، كتحذر فيه الوزارة المواطنين، بعدما اقتربات العطلة الصيفية ونهاية الموسم الدراسي، وشنو كيترتب على هذشي من تجمعات واختلاط بين الأشخاص، بالإضافة للتراخي الملحوظ مؤخرا في التدابير الوقائية والحاجزية. واكدات الوزارة على المواطنين باش يتجنبو التجمعات غير الضرورية، خصوصا مع الرفع التدريجي لتدابير الحذر الليلي واقتراب استئناف الرحلات الدولية من وإلى المغرب. وقالت الوزارة، فالمصدر نفسو، أن احترام الإجراءات الوقائية والحاجزية، هو سلو مواطن، تثمينا للمجهودات المبذولة، وحفاضا على النتائج والمكتسبات المحققة. | مع العطلة قربات. وزارة الصحة كتاكد على المغاربة: التزمو بالكمامات والتباعد باش مانضيعوش المجهودات اللي درنا |
صادق المجلس الإداري للمكتب الوطني للسكك الحديدية، فمجلسو الإداري اللي انعقد عبر تقنية التناظر المرئية، على ميزانية سنة 2021، بحضور وزير النقل واللوجستيك والماء، عبد القادر عمارة. وقال محمد أمين الخليع، المدير العام للمكتب الوطني للسكك الحديدية، أن بداية سنة 2020 انطلقت على إيقاع نمو جد ملحوظ، خلال الفصل الأول من السنة الحالية، وتحدادا من 1 يناير إلى 20 مارس، حيث نقل القطار 8,8 مليون مسافر، أي بزيادة 11 فالمية بالمقارنة مع العام اللي فات، أما البراق فسجل فنفس الفترة ارتفاع د28 فالمية فصفوف مسافريه، بانتظام مواعيد بلغ 97,4 فالمية، بينما فالفترة ما بعد 20 مارس عرف عدد المسافرين نوع من التراجع بسباب أزمة فيروس كورونا المستجد. بالنسبة لنقل البضائع فزمن كورونا، فالفترة ما بين 12 مارس وأواخر شهر ماي، تنقلات 6 ملايين طن من البضائع المختلفة، و4400 قطار محمل بالفوسفاط والبضائع، مع تسجيل تحسن نسبة انتظام القطارات ب12 نقطة. وكيتوقع المكتب انخفاض رقم معاملاته لسنة 2020 إلى حدود 30 فالمية بفضل أنشطة نقل البضائع واللوجيستيك. وبخصوص ميزانية الاستغلال والاستثمار لعام 2021، كتتمثل فرقم معاملات يبلغ 3,1 مليار درهم، بالإضافة إلى استثمارات تصل إلى 2,7 مليار درهم. | قطارات الخليع فزمان كورونا. تسجلو 8,8 مليون مسافر فاللول دالعام حتى ل20 مارس.. و6 مليون طن دالبضائع تنقلات بين مارس وماي |
أقدمت مجموعة من رجال ونساء التعليم منضوين تحت لواء عدد من نقابات التعليم بإقليم تازة على محاصرة وزير التربية الوطنية والتعليم العالي والبحث العلمي، محمد حصّاد، وذلك بعد خروجه من إحدى المؤسسات التعليمية التي قام بزيارتها، إلى جانب مدير الأكاديمية الجهوية للتربية والتكوين بجهة فاس مكناس. ورفعت الحشود التي نظمت وقفة احتجاجية أمام المؤسسة التعليمية التي زارها الوزير حصّاد، شعار “إرحل” في وجه المسؤول الأول عن قطاع التعليم بالبلاد، قبل أن تتدخل عناصر الأمن والحرس الترابي تأمين الوزير الذي ظهر مبتسا في وجه الغاضبين عليه. | داروليه الشوهة. نقابيون في تازة يحاصرون الوزير حصّاد ويُطالبونه بـ”الرحيل” والأمن يتدخل +فيديو |
بلا بكا بلا شكا ! التمثال ديال الحوت د مهدية مازوينش و مامتقونش ! وواخا كون جاب السنسول لي مازال عندو فالدار و ركبو كان غايبقا التمثال ناقص! فحال التمثال ديال التيجيفي لي كاين حدا المحطة د التران !
كايعجبني فن النحت ، و فاش كانمشي لشي بلد عربي و لا اوروبي كانوقف و نشوف التماثيل لي كايزينو الزناقي و نصورهم و نتصور معاهم و نقرا داك الديسكريبتيف لي كايكون مكتوب حداهم ! النحت فن جميل، و من ديما كانسول راسي واش المغاربة مخاصمين مع التماثيل ؟ واش كاين شي سبب مخلينا ماعندناش تماثيل شخصيات تاريخية مثلا سواء حقيقية او ميثولوجية ؟ واش المجالس البلدية ماكاتفركش تستعمل التماثيل لاعطاء واحد الجمالية للمدن المغربية و ماشي غير الجمالية ، حتى مسألة تاريخ حيت كاين عندنا تاريخ كبير و شخصيات عظيمة دازت من هاد الارض تستاهل نتفكروها و يشوفوها وليداتنا. بالنسبة للحنكليس ديال مهدية انا شخصيا ماعجبنيش و مشيت طالعت على اعمال النحات لي فايت دار باش نعطيه فرصة قبل مانحكم عليه و لكن تاهوما ماعجبونيش ! جاوني فيهم لمسة الهواية ! مامصروعينش كيما داكشي لي كانشوف على برا ! وانا متأكدة بلي فالمغرب كاينين نحاتين لي يقدرو يخدمو خدمة متقونة و جميلة ! و لكن الديفو ماشي فالنحات بوحدو حيت هوا دار داكشي لي كايعرف يدير الديفو فمجلس المدينة لي كايكور و يعطي للعور ! و يمكن انه كايعتابر فحال هاد الاعمال خضرة فوق طعام داكشي علاش كايدوزها لاي واحد يخدمها ! في حين انه فحال هاد المشاريع خاصهم لجنة مخصصة فيها ناس كايفهمو فالفن و التاريخ بجوج باش يختارو احسن حاجة تقدر تمثل ديك المدينة و اجملها! و ينظمو طلبات عروض و يخليو ديك الساعة المنافسة الشريفة تلعب دورها باش لي غايدير شي تمثال يكون عندو ما يكفي من الكفاءة باش يتقنو. | ماعجبنيش الحنكليس ديال مهدية ماشي حيت على شكل حنكليس و لكن حيت حتى كحنكليس راه مامتقونش و خايب ! و كيما كاين تماثيل زوينة فمصر و بيروت و تونس حتى القنيطرة تستاهل شي تمثال متقون راه ماشي اللعب هذا ! |
قالت صفحة “اسرائيل تتكلم بالعربية”على “الفايسبوك” انه بعد عشرين عاما من إغلاق مكتب الاتصال الإسرائيلي في المغرب، وصل السفير دافيد غوفرين اليوم الثلاثاء إلى الرباط ليشغل منصب القائم بأعمال ممثلية إسرائيل في المغرب. وحسب نفس الصفحة سيعمل رئيس مكتب الاتصال وطاقمه، على تعزيز العلاقات في جميع المجالات، بما في ذلك كل ما يتعلق بالحوار السياسي والسياحة والاقتصاد والعلاقات الثقافية. دبا مع تجديد العلاقات الدبلوماسية بين البلدين هاد المكتب غادي يرجع يتفتح. مكتب الاتصال ديال إسرائيل اللّي كان فشارع المهدي بن بركة حسب مصدر “كود” بقا فبلاصتو ومعمّر شي مؤسسة أخرى خدمات فيه. https://www.facebook.com/173441069359976/posts/3712784465425601/?d=n | اسرائيل لاعبة كبير وبالزربة مع المغرب. سفيرها المكلف بمكتب الاتصال وصل للرباط |
واش تسطات واش حماقت ؟ لا ناهد رشاد ماحماقت ماتسطات ! ناهد رشاد بعقلها و عارفة راسها شنو كاتقول ! غير هي حيت نقيقية و باينة فيها قارية و مفرنسة ( من الفرنسية) يعني كاتنتامي لواحد الشريحة مجتمعية راقية نوعا ما بزاف ديال الناس استغربو من تصريحاتها الاخيرة و لي فيها بزاف ديال الميزوجينية و الاحتقار للمرأة! حنا لي غالطين ! فاش كانفكرو فالعيالات لي عندهم افكار متخلفة و غارقين فالجهل تال النغانغ! العيالات لي كايآمنو بانه المرا كائن تحت الراجل و بلي خاصها تعيش حياتها كاملة الهدف ديالها هوا طيحو فالشبكة و تمثل عليه باش تبان بنت الناس و ” المرا د الزواج ” كايصحابنا بلي هاد الافكار حكر على العيالات الفقيرات الاميات لا ! ماشي بالضرورة ! ايه بصح اذا قلت ليك هاد الافكار غايصحابك قالتهم مرا ماقارياش ! غاتتخايلها لابسة شي جلابة و گالسة شادة الحتيت مع العيالات فشي دوار ! و لكن لا ! غالاط ! كاينين فحال ناهد رشاد و بزاف هوما ! ناهد رشاد كاتمثل واحد الشريحة ديال المغربيات لي واخا قراو و وصلو و عندهم مناصب و كاينين فيهم لي ماكايعرفوش يهضرو حتى بالعربية مقادة ! و عندهم الفلوس و الطوموبيل و الدار د البحر فطاماريس و الفيلا فلوازيس و كايدوزو ليفاكونص فماربيا و لكن واخا هاد الهندقة كاملة كاتلقا عندهم جداهم معششة فالدماغ ! افكار خارجة من القرون الوسطى ديريكت ! ماكايآمنوش بالمساواة و داكشي د الحقوق و العلاقات المتساوية و و و ! فاش كاتشوف المظهر ديالهم كايبانو ليك “حداثيات” لابسين مزيان ! الحطة من ماسيمو و الساك من گوتشي و النضاضر افليلو ! و لكن الداخل ديالهم بعيد بزاف عن الحداثة ! و لا ضربتو ضربة عند الشوافات و الفقها غادي تساطحو مع هاد النماذج ! و لا مشيتو لشي موسم فالمغرب غاتلقاو منهم جايين كايجريو جايبين المرفودة لسيدي علي و لا مولاي بشعيب من كازا و لا الرباط! للاسف الكالاخ و الميزوجينية ماخطات تا شريحة فالمغرب ! كلشي مقيوص بالكونصير ! هادشي علاش حت الفقيه لي كانتسناو بركتو … دخل للجامع ببلغتو | دوماج! ولكن ناهد رشاد بينات لينا بلي كاينة واحد الشريحة ديال المغربيات واخا قاريات! وعندهم المناصب والفلوس وكاينة فيهم لي ماكاتعرفش تهضر تا بالعربية ولكن معششة عندهم جداهم فالدماغ! عامرين بالافكار القروسطية لي كاتحتاقر المرا |
شد فيديو جديد ديال الميريكاني باريت شيلي لي مزوج مغربية سميتها هاجر شيلي وكيدوي بالدارجة مسرحة، البلاصة الثالثة في الطوندونس المغربي في يوتوب. الفيديو حقق كثر من نص مليون مشاهدة في نهار واخد، وبانت معاه مراتو وعاودو على نهار الخطبة ملي بغا يفاجأها ويطلب يدها بطريقة رومانسية وسط قهوة. الكوبل حلوين وكيوت وكيعاودو بطريقة زوينة مغامراتهم واليومي ديالهم، وهادشي خلا تقريبا 180 الف واحد يتبعهم في القناة ديالهم على يوتوب لي سميتها “البلان الخاوي. | الميريكاني لي كيدوي الدارجة مزيان ولا شاد الطوندونس فاليوتوب -فيديو |
قال خالد ايت الطالب، وزير الصحة، إن أيت طالب: الإجراءات الاحترازية التي اتخذها المغرب جنّبتنا 6000 وفاة محتملة. وأوضح ايت الطالب، خلال عرض له بجلسة الأسئلة الشفوية بمجلس النواب قبل قليل، أن “المغرب لحدود الآن يقوم بتشغيل 5 في المئة فقط من القدرة الاستيعابية لنظامنا في مجال العناية المركزة لمواجهة فيروس كورونا”. وكشف المسؤول الحكومي أن 89 حالة في الإنعاش، وأن أغلب الحالات المصابة بكورونا في المغرب تتركز في جهات الدار البيضاء سطات، ومراكش اسفي، وفاس مكناس. وقال المتحدث إن “81 في المائة حالات بسيطة ليس لها أعراض حرجة و4 في المائة في وضعية حرجة”. | وزير لصحة: الإجراءات الاحترازية اللي دار المغرب جنباتو 6000 وفاة محتملة وعندنا 89 حالة فالانعاش |
المكتب المديري للجامعة الملكية المغربية لكرة القدم، برئاسة فوزي لقجع، كان اليوم الخميس عندو اجتماع، وذلك عبر تقنية المناظرة المرئية. وفهاد الاجتماع عاد معاذ حجي مدير المنتخبات الوطنية سابقا إلى الجامعة كمنسق عام بعد انقضاء فترة عمله ككاتب عام بالاتحاد الأفريقي لكرة القدم، فيما تم تعيين خليد مغافري ككاتب عام للعصبة. هذا، وعبر رئيس الجامعة فوزي لقجع عبر عن استعداد الجامعة الملكية المغربية لكرة القدم والعصبة الوطنية لكرة القدم الاحترافية، لمساعدة فريق اتحاد طنجة وباقي الفرق في تجاوز الظروف الصحية التي تمر بها. وذكر ببنود عقد الأهداف الذي وقعته الجامعة الملكية المغربية لكرة القدم يوم الخميس 6 غشت 2020 مع كل من العصبة الوطنية لكرة القدم النسوية والعصب الجهوية والإدارة التقنية الوطنية، للنهوض بكرة القدم النسوية. كما دعا رئيس الجامعة الملكية المغربية لكرة القدم، إلى ضرورة تطوير كرة القدم النسوية، والانخراط الفعلي في ورش الرقي بهذا النوع الرياضي.ل | معاذ حجي ارجع للجامعة وداروه منسق عام ولقجع باغي يطور الكرة النسوية وها شنو قال على الوضع الصحي دفريق اتحاد طنجة |
علمت “كود”، أن قاضي التحقيق بمحكمة الاستئناف بالرباط امر، مؤخرا، بايداع متهم رهن تدابير المراقبة القضائية بسبب متابعته على خلفية التزوير في وثائق ووكالات ومحاولة السطو على عقار قيمته ملايير السنتيمات. وتم التحقيق مع المتهم، حسب مصادر “كود”، من طرف المركز القضائي للدرك الملكي بالصخيرات، قبل إحالة الملف على فرقة محاربة الجريمة الاقتصادية والمالية بولاية أمن الرباط، وينسب للمتهم تزويره رقم جواز شخص متوفي وتوقيع مصحح الأمضاء. | مزور خطير طاح في يد البوليس. رجع ميت حي باش يتكا على عقار بالملايير |
الصداع اللي ناض على الطفل اللي دخل فيد ميسي فماتش البارصا ضد اشبيلية فنهائي السوبر الاسباني الاحد الماضي بملعب طنجة ما طلع لا ولد الياس العماري رئيس جهة طنجة تطوان الحسيمة حقاش ولدو ما كاينش فالمغرب٬ ولا ولد عهد طنجة حقاش ما عندوش اصلا لولاد. الطفل اسمه عماد. باه عندو طاكسي مات غير الاسبوع اللي فات وبالضبط نهار 6 غشت. عصبة الشمال فطنجة دخلاتو حقاش عاش نفسية فشي شكل وفق ما قالت٬ غير هو هاد الطفل حل ليها مشكلة كبيرة. حقاش كلشي بغى يدخل ولدو فهاد البيعة والشرية٫ لدرجة ان واحد البامي كيشغل الكاتب العام لاتحاد طنجة كتب كيدافع على ولدو يدخل شاد فلعابة البارصا وباش ما صدقاتش ليه قال المهم دخل ولدي مع اشبيلية. شوفو على تخلف ووضاعة كيف دايرة | الولد اللي دخل شاد فيد ميسي ما هو ولد عمدة طنجة ولا ولد رئيس الجهة. اسمو عماد وها ولد من |
قال رشيد الطالبي العلمي، وزير الشباب والرياضة، إن فوزي لقجع رئيس الجامعة المغربية لكرة القدم، قام بتحركات داخل “الاتحاد الأفريقي لكرة القدم” المعروف اختصارا بـ”الكاف”، أزعجت خصوم الوحدة الترابية، مضيفا أن “لقجع قام بإنجازات مهمة رغم أننا نحتاج للمزيد”. وأضاف الطالبي العلمي، خلال اللقاء التواصلي الذي عقدته الجامعة الملكية لكرة القدم مع أسرة الكرة المغربية، :”أقدم التهاني لفوزي لقجع بدخوله لـ”الكاف” أزعج المنافسة وخصوم الوحدة الترابية”. وقال العلمي إن “تحركات لقجع خلقت حساد وقاموا بتوجيه السهام إلى الرئيس”، موضحا :”كمسؤول باسم الحكومة المغربية كنعطيكم المساندة المطلقة لي كاديرو”. | الطالبي العلمي: لقجع أزعج خصوم الوحدة الترابية والحكومة كاتساندو |
علمت “كود”، أن مصالح الأمن بمدينة أصيلا تمكنت من توقيف 3 أشخاص من ذوي السوابق القضائية في الاتجار في المخدرات، متلبسين بحيازة مخدرات معدة للترويج بعدد من أحياء المدينة. وأضافت المصادر ذاتها ل”كود”، أن الموقوفين غادروا السجن منذ أيام قليلة، قبل أن يعودوا إليه وهم متابعين بنفس التهم السابقة. | بزناسة ديال الهيروين خرجو من الحبس ورجعو ليه فنفس السيمانة |
كان نقاش علاش ما حضرش سعيد الناصري باعتبارو رئيس العصبة سعيد الناصري اللي هو رئيس فنفس الوقت للوداد لتتويج نادي الرجاء البيضاوي بالبطولة قبل ايام فكازا. طبعا مع هاد التوتر لكبير اللي كان وديما غادي يبقى بين الرجاء والوداد وهاد العام كان مضاعف حتى اخر دقيقة فالبطولة٬ تزادت حدة النقاش على هاد الحضور. بالنسبة لمصدر ودادي مقرب من سعيد الناصري ل”كود” فرئيس العصبة الاحترافية لكرة القدم ما توجهاتش ليه الدعوة. هاد القضية مردود عليها يشرح مصدر جامعي ل”كود” “هاد الهدرة ما شاداش٬ “اولا لان العصبة هي اللي نظمات” وثانيا “راه العصبة كانت حاضرة”. المصدر الودادي زاد ل”كود” نقطة اخرى وهي ان رئيس العصبة سبق وما حضرتش لتتويج اتحاد طنجة باش دات البطولة وغاب عن تتويج الفتح فالرباط كذلك. الجامعة زادت وضحات ل”كود” باللي الذرع كتعطيه الجامعة وهادا ما كان والعصبة كانت ممثلة. لكن السبب الرئيسي لهاد الصداع هو العداوة الدائمة بين الغريمين: الراجا والوداد. مصدر الحمرا ل”كود” قال “والرجاويين قالو البطولة فاسدة علاش بغاو يعرضو على الناصري؟”٬ مصدر اخر اكد ل”كود” باللي عادي جدا ما يحضرش نادي الوداد لتتويح نادي الرجاء والعكس صحيح | علاش الناصري ما حضرش لحفل تتويج الراجا فبالبطولة؟ مصدر ودادي لـ”كود”: ما عرضوش عليه ومصدر جامعي لـ”كود”: راه العصبة للي نظمات وما عمر الناصري مشى لعند الراجا ولا الراجا جات عند الناصري وهادا ما كان وهو ما حضرش لتتويج لا طنجة ولا الفتح |
جد الرسول صلى الله عليه وسلم نهار هجم عليهم أبرهة الحبشي بالجيش العرمرم والأفيال ديالو، ماهبطش تحارب مع أبرهة أو قاطع المنتوجات الحبشية، بل فقط طلع للجبل وريح يتفرج مع راسو وقاليهم للكعبة رب يحميها، وحسب القصة لي قرينا في المدرسة فراه رب الكعبة حماها من أبرهة الحبشي وفيلته،( من بعد ريبوها المسلمين غير بيناتهم بحال الحجاج والقرامطة)، جد الرسول قبل ماتنزل الرسالة عليه كان مآمن بأن الله قادر يحمي البيت ديالو، إذن كيفاش هاد المومنين ديال فايسبوك مابقاوش تايقين في قدرة الله عز وجل في أنه قادر يحمي رسوله المصطفى من سخرية ونقد الرسامة ديال الكاريكاتيور في فرنسا. بالنسبة ليا وحسب فهمي لقدرة الله وحسب داكشي لي قالت ليا الواليدة ولي شرح لينا أستاذ الإجتماعيات عوض سشرح لينا الدرس، أن الله هو القادر والقوي، وأمم كثيرة دازو خسف بيهم الأرض، وهو لي حمى الرسول من عملية الإغتيال لي دبروهاليه قريش، وحسب الواليدة داز من حداهم ماشافوهش، من خلال هاد الأحداث لي دازو ولي مآمنين بيها ملايين المسلمين إذن فراه الله قادر يحمي الرسول ديالو بعدة طرق لا يعلمها إلا هو سبحانه، إذن مكاين لاش أن صفحات قاطع يا مقاطع تنوض تقاطع منتوجات أغلبهم مكيعرفهاش وعمرو شراها من أجل نصرة رسول الله، هادشي نوع من التهريج أكثر منه غيرة على الرسول وإيمان به. مقاطعة المنتوجات الفرنسية راها نوع من الشرك بالله عز وجل، لأن الله قادر يحمي الرسول ديالو ماواقفش على المغاربة يحميوه، ونصرة الرسول تكون بإتباع تعاليمه السمحة ماشي بمناصرة الإرهاب والدفاع عليه، لأن أغلب هادو لي مسميين راسهم مقاطعين راهم في نفس الوقت لم يدينوا ماقام به المسلم الشيشاني غيرة على رسول الله، وبالنسبة لبزاف منهم هاداك هو الراجل لأنه لا يعرف في الحق لومة لائم، وبزاف منهم عبرو على هادشي في المنشورات ديالهم وكاين لي طبعا خلاها في قلبو ماتعرف يتعكسو معاه على الفيزا، غير هو راه ماجاتش تقاطع منتوجات بلاد ونتا شاد الصف على القنصلية باش تدفع الفيزا. | مقاطعة المنتوجات الفرنسية راها نوع من الشرك بالله والعياذ به |
علنات المكتبة الوطنية بللي غاتبقى خدامة مع الناشرين والطابعين والمؤلفين حتى فهذ الفترة ديال حالة الطوارئ، وغاتقدم خدماتها ليهم، وخصوصا المتعلقة برقم الإيداع القانوني والترقيم الدولي (ردمك، ردمد)، وماغايتوقفوش هذ الخدمات واخا كاينة حالة الطوارئ الصحية اللي فرضها تفشي فيروس “كورونا” المستجد. وأكدات إدارة المكتبة الوطنية، فبلاغىليها حصلات “كود” على نسخة منو، بللي غايبقى فريق العمل فخدمة هذ الناس ورهن الإشارة ديالهم بفضل تقنية العمل عن بعد، وخصصات عنوان إلكتروني باش تجاوب على استفساراتهم وتساؤلاتهم. | المكتبة الوطنية كتواصل خدمتها مع الناشرين والمؤلفين عن بعد |
اختارت المغنية ماريا نديم أنها تفرش وحدة من المتابعات ديالها على حسابها في انستكَرام، لي سيفطات ليها ميساج قالت ليها ما كرهتش نتزوج بطليقك. ماريا نديم شاركت سكرين من الرسالة لي وصلاتها على خاصولي حا فيها “ختي كنتكلم بصراحة مكرهتش نتعرف على طليقك لأنه فعلا كيعجبني هادي مدة”. وهادي مدة ماريا نديم علنات الطلاق ديالها من راجلها اللبناني كاظم شماس، لي كانت عايشة معاه قصة حب، وكانو احتافلو بزواجهم في عرس أسطوري. https://www.instagram.com/p/CMFuJMQHxkZ/?igshid=flpscqiy1yi2 | ماريا ناديم فرشات متتبعة قالت ليها بغات تزوج باللبناني اللي طلقات – تصويرة |
شرفات أفيلال، كاتبة الدولة المكلفة بالماء سابقا، شادة راحة نفسها من بعد الاعفاء ديالها من منصبها غشت الماضي. أفيلال لي معروف عليها الأناقة والجمال، عاطياها غير للسبور والحركة. وهاد الساعة السيدة مرتاحة و”هيلتي”. | شرفات أفيلال محافظة على لاطاي من بعد إعفاءها من منصبها الوزاري – صورة |
أعلنت وزارة الداخلية فبلاغ لها، اطلعت عليه “گود”، بأن حركة حافلات نقل المسافرين بين المدن ستتوقف ابتداء من الساعة الأولى من صباح يوم الثلاثاء المقبل، وذلك مع بدء سريان حالة الطوارئ على مستوى التراب الوطني. وأشار البلاغ بأن جميع المسافرين عليهم التنقل قبل متم يوم الثلاثاء القادم، وذلك فإطار الإحترازات التي تقوم بها السلطات المختصة للحد من تفشي فيروس كورونا المستجد. هذا وبدأت السلطات المحلية داخل كل أقاليم المملكة، مساء اليوم الجمعة، بتنفيذ تدابيرها واجراءاتها المتعلقة بتنزيل قرار وزارة الداخلية فرض حالة الطوارئ الصحية الذي اتخذته أمس الخميس، حيث انتشرت القوات العمومية بشوارع المدن، في أفق توقف حركة المسافرين وتنقل الأسخاص بين المدن. الداخلية قالت باللي ممكن تتصرف فوسائل النقل حسب الحاجة. طبعا القرار خدا فعين الاعتبار مساحة المغرب. اللي خارج من العيون او بعد بحال الداخلة عطاو الوقت حتى يوصل | الداخلية: ما بقى ترانسبور من هاد النهار |
خدات مجموعة “الضحى” جائزة Bruno Koné ك”أفضل منعش عقاري فإفريقيا”، فالمنتدى الدولي للإسكان الاجتماعي والاقتصادي FILOSES فأبيدجان فالكوت ديفوار. هذ الجائزة خداتها “الضحى” باسم وزير البناء والإسكان والتخطيط الحضري الحالي للكوت ديفوار، وتعطات من كرف الغرفة الوطنية للمطورين والبنائين المعتمدين فالبلاد. وهذ الجائزة تعطات لمجموعة انس الصفريوي، لسهرها على التنمية فبلدان إفريقيا جنوب الصحراء، واللي كانت أول مجموعة مغربية كتاخد مكانة إقليمية من 2012، والتزمات بإظهار خبراتها فاستراتيجية تطوير الإسكان فإفريقيا، ودارت مناطق عمرانية كثيرة فبلادات مختلفة. ومن خلال فروعها فإفريقيا، طلقات “الضحى” برامج اقتصادية لتشييد الاف الوحدات السكنية، فالكوت ديفوار، والسينيكَال، وغينيا كوناكري، وغيرها.. بمجموع 35000 وحدة سكنية. | الضحى خدات جائزة Bruno Koné كافضل منعش عقاري فإفريقيا |
علن الاتحاد البريطاني للتنس، أن الحسناء “ماريا شارابوفا ” المصنفة الأولى عالميا سابقا، غادي تشارك فبطولة “برمنجهام” على الأراضي العشبية استعدادا لبطولة “ويمبلدون”. وغادي تقام بطولة برمنجهام ففترة 18-24 يونيو ، وكتعتابر مميزة بالنسبة للاعبة الروسية، حيت غادي تكون المشاركة الأولى ليها على الأراضي العشبية، من بعد ما وصلات لنهائي وي”مبلدون” في 2015. وكانت البطلة الفائزة بخمسة ألقاب في البطولات الأربع الكبرى ، مقدراتش تستاعد مستواها بعد إيقافها العام الي فات ، بسبب المنشطات وجرات على مدربها “سفين جرونفيلد” حيت خرجات من الدور اللول لبطولة “إنديان ويلز” الشهر الماضي. وغادي تشهد بطولة برمنجهام مشاركة أكثر من لاعبة بارزة، منهم الإسبانية “جاربين موجوروزا” والبريطانية “جوهانا كونتا” والتشيكية “بترا كفيتوفا” . | البوگوصة ماريا شارابوفا راجعة وغاتشارك فبطولة “برمنگهام” |
قالت مواقع اوروبية مهنية مختصة اليوم ان المناقصة اللي دار المكتب الوطني المهني للحبوب و القطاني للشركات الا بغيو يجيبو اكثر من 336 الف طن من القمح القاسي الامريكي موجه للمغرب فشلات و داز الاجل اللي هو 28 شتنبر وتا شركة ماتسوقات او دارت عرض. المناقصة تدرات كالعادة لاستيراد القمح الامريكي باش توصل المغرب 31 شهر طناش ولكن تا شركة اوروبية او غيرها ماعبرات على الاهتمام.. اوا نتسناو شي بلاغ صحفي او تفسير لهادشي.. للتذكير ف هاد المكتب هو تحت وصاية وزارة الفلاحة و مسير من طرف مجلس اداري نصو من الادارة و نص الاخر من المهنيين العاملين ف هاد القطاع. | واش كاين شي تفسير؟ فشل مناقصة ديال استيراد 336 ألف طن من القمح الأمريكي |
ظهر حميد شباط، الأمين العام السابق لحزب الاستقلال والعمدة السابق لمدينة فاس، في أحد الشوارع بمدينة إسطنبول التركية. شباط بان البارح غادي يصلي صلاة الجمعة بعدما التقى مع أعضاء من غرفة التجارة والصناعة والخدمات بمكناس. وقال عضو من غرفة التجارة والصناعة والخدمات في “لايف” نشره على صفحته الخاصة بموقع التواصل الاجتماعي: “مني عيطنا لسي حميد باش نشوفوه دار معانا نمشيو معاه نصليو صلاة الجمعة مجموعين معاه”. وأضاف أن شباط وصاهوم على الثقة في الملكية والوطن والشعب، وجددا لهم تأكيده على أن الملكية فيها الخير الكثير للبلاد، وقاليهوم “راه يلا خطاتنا الملكية غادي تكون عندنا مشاكل مع بعض المرتزقين”. يشار إلى أن حميد شباط كان خوا المغرب وقرر يستقر بين مدينتي دوسلدورف الألمانية وإسنطبول التركية. السيد خوا المغرب ومرة مرة كيمشيو عندو ولادو يشوفوه. كاين هضرة كتقول أنه غادي يرجع للساحة السياسية لكن مقرب منه كذب هادشي وقال أن السيد سالا ومشا يرتاح ويديها ف الصحة ديالو ومقابل دبا مشاريع ديالو وكيدير الرياضة باستمرار. | سكوب.. حميد شباط بان البارح غادي يصلي صلاة الجمعة ف إسطنبول وها معامن تلاقا وها آش قال على الملكية -فيديو حصري |
بعد الفاجعة التي أودت بحياة 7 أشخاص ضواحي تارودانت. اهتزت الجماعة القروية “أمسمرير” التابعة ترابيا لإقليم تنغير أمس الخميس على وقع نبأ وفاة راعي غنم جرفته سيول وادي “أقا نوارك”. وقالت مصادر محلية، إن الهالك الخمسيني كان كيرعى الغنم ديالو قبل أن تباغته السيول الجارفة التي ضربت دوار “إمي نوارك” بالجماعة القروية المذكورة، مشيرة إلى أن السلطات المحلية تدخلت لانتشال جثة الهالك. | ضحية اخرى للواد ف تنغير |
البارح مات الممثل المغربي الكبير عبد الله العمراني، والموت ديالو شكلات صدمة بين الجمهور لي كيحبو وبين صحابو الممثلين والفنانة. صور العمراني داعت في مواقع التواصل الاجتماعي وبزاف أشادو بالتفاني ديالو في الخدمة وكيفاش كان ضريف وداخل سوق راسو. من بين الفنانة لي تأسفو على رحيلو رشيد الوالي، وحسن الفد، وايكو وسعد لمجرد وزيد وزيد. | وفاة عبد الله العمراني خلا الحزن منتشر بين الفنانين -صور |
بحال ديما، جهة كازا سطات هي اللي سجلات اكبر عدد دالإصابات بفيروس كورونا المستجد، اليوم تقاسو فيها 478، و409 كلهم فمدينة كازا. والوفيات اليوم كثار، أكبر نسبة كانت فكازا سطات ب8 وفاة، بعدها 6 فكل من مراكش آسفي وطنجة تطوان، ثم تسجلو 4 ففاس مكناس وفدرعة تافيلالت، ووفاة وحدة فالجهة الشرقية. أما أعلى نسبة ديال حالات الشفاء المعلن عنها كانت كانت اليوم فجهة فاس مكناس (216)، بعدها بني ملال خنيفرة اللي سجلات 92. وهذو باقي المعطيات المتوفرة المتعلقة بالوضعية الوبائية فالجهات والأقاليم: على المستوى الوطني: 46313 حالة (1510+) – 743 وفاة (29+) – 31576 شفاء (574+) – 13994 حالة نشيطة. على مستوى الجهات والأقاليم: جهة كازا سطات: جات فالمركز اللول ب 12838 حالة (478+) – 51 وفاة (8+) – 2322 شفاء – 284 حالة نشيطة. الأقاليم: المحمدية 331 (20+)، مديونة 167 (6+)، النواصر 90 (22+)، بنسليمان 85، سطات 68 (15+)، برشيد 65 (4+)، الجديدة 35 (2+)، سيدي بنور 11. عمالات كازا (1882 إصابة فالمجموع) (409+) : البرنوصي 628، عين السبع الحي المحمدي 302، آنفا 282، مولاي رشيد 259، عين الشق 120، بن مسيك 100، الحي الحسني 96، الفدا 95. آخر تحديث: الأحد 6 يونيو مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، بالإضافة للإصابات الجديدة فالأقاليم والوفيات الجديدة). جهة طنجة تطوان الحسيمة: جات فالمركز الثاني ب8769 حالة (129+) – 192 وفاة (6+) – 7329 شفاء (100+) – 1248 حالة نشيطة. الأقاليم: طنجة 6566 (65+)، العرايش 548 (11+)، تطوان 840 (35+)، وزان 114، الحسيمة 167 (16+)، شفشاون 19 (2+). آخر تحديث: اليوم الأربعاء مع 18:00. جهة مراكش آسفي: جات فالمركز الثالث ب7438 حالة (240+) – 192 وفاة (6+) – 3603 شفاء – 2133 حالة نشيطة. الأقاليم: مراكش 4247 (165+)، آسفي 773، الرحامنة 312 (3+)، الحوز 264، قلعة السراغنة 107 (58+)، شيشاوة 39، الصويرة 30 (10+)، اليوسفية 66. آخر تحديث: الأربعاء 12 غشت مع 18:00. (باستثناء مجموع الإصابات والإصابات الجديدة اللي علناة عليها الوزارة اليوم، بالإضافة لعدد الوفيات الجديدة والإصابات الجديدة فالأقاليم). جهة فاس مكناس: جات فالمركز الرابع ب6990 حالة (147+) – 114 وفاة (4+) – 5568 شفاء (216+)- 1308 حالة نشيطة. الأقاليم: فاس 4772 (91+)، مكناس 736 (27+)، صفرو 416 (14+)، تازة 339 (4+)، الحاجب 239، مولاي عقوب 143، تاونات 148 (5+)، إفران 77، بولمان 120 (6+). آخر تحديث: اليوم الأربعاء مع 18:00. جهة الرباط سلا القنيطرة: جات فالمركز الخامس ب4307 حالة (178+) – 12 وفاة – 688 شفاء – 85 حالة نشيطة. الأقاليم: الرباط 305 (30+)، سلا 245 (34+)، الصخيرات تمارة 151 (21+)، القنيطرة 62 (59+)، الخميسات 22 (7+)، سيدي سليمان 1 (15+)، سيدي قاسم 1 (12+). آخر تحديث: الخميس 11 يونيو مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، بالإضافة للإصابات الجديدة فالمجموع وفالأقاليم). جهة درعة تافيلالت: جات فالمركز السات ب1637 حالة (122+) – 34 وفاة (4+) – 961 شفاء (9+) – 616 حالة نشيطة. الأقاليم: ورززات 830 (16+)، ميدلت 151 (10+)، تنغير 93 (1+)، الرشيدية 482 (95+)، زاكَورة 81. آخر تحديث: اليوم الأربعاء مع 18:00. جهة بني ملال خنيفرة: جات فالمركز السابع ب1607 حالة (82+) – 14 وفاة – 547 شفاء (92+) – 1044 حالات نشيطة. الأقاليم: بني ملال 902 (58+)، آزيلال 214، الفقي بنصالح 172 (11+)، خنيفرة 149، خريبكَة 170 (13+). آخر تحديث: اليوم الأربعاء مع 18:00. جهة العيون الساقية الحمرا: جات فالمركز الثامن بـ945 حالة (20+) – 1 وفاة – 829 شفاء – 36 حالة نشيطة. الأقاليم: العيون 763 (20+)، طرفاية 97، بوجدور 4، السمارة 0. آخر تحديث: الأربعاء 5 غشت مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، بالإضافة لعدد الحالات الجديدة). الجهة الشرقية: جات فالمركز التاسع ب820 حالة (27+) – 15 وفاة (1+) – 591 شفاء (12+) – 214 حالة نشيطة. الأقاليم: وجدة أنكَاد 271 (6+)، بركان 78 (7+)، الناظور 105 (8+)، جرادة 157 (1+)، الدريوش 28، تاوريرت 43 (1+)، كَرسيف 67 (4+)، فكَيكَ 23. آخر تحديث: اليوم الأربعاء مع 18:00. (باستثناء مجموع الإصابات اللي آخر مرة كشفات عليه المديرية كان ف17 يوليوز) جهة سوس ماسة: جات فالمركز العاشر ب513 حالة (78+) – 11 وفاة – 184 شفاء – 318 حالة نشيطة. الأقاليم: أكادير إداوتاوتنان 252 (27+)، إنزكَان آيت ملول 111 (13+)، اشتوكة آيت باها 20، طاطا 25 (25+)، تارودانت 30 (1+)، وتيزنيت 35 (12+). آخر تحديث: اليوم الأربعاء مع 17:00. جهة كَلميم واد نون: جات فالمركز حضاش ب204 حالة (2+) – 5 وفاة – 166 شفاء – 31 حالات نشيطة. الأقاليم: طانطان 100 (2+) – كَلميم 76 – سيدي إفني 22 – آسا الزاكَ 7. آخر تحديث: لبارح الثلاثاء مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، بالإضافة لعدد الحالات الجديدة) جهة الداخلة واد الذهب: جات فالمركز اللخر ب239 حالات (7+) – 1 وفاة – 90 شفاء (2+) – 148 حالة نشيطة. الأقاليم: واد الذهب 237 (7+) ، أوسرد 2. آخر تحديث: اليوم الاربعاء مع 18:00. | حصيلة كورونا فالأقاليم والجهات: 478 تصابو و8 ماتو فجهة كازا.. و216 تشفاو اليوم ففاس مكناس |
سميرة سعيد غادية وكترجع الشباب وتصغار وهادشي كيبان مل مرة كتحط تصويرة على حسابها في انستكَرام فين كتشارك بعض النشاطات من يومياتها. سميرة سعيد، المغربية لي كتعيش في مصر ومتبعها 2.5 مليون واحد في حسابها، قالت أن الحجر الصحي عاونها باش ترجع للرياضة وفي نفس الوقت تاكل اقل. وشاركت سميرة سعيدة فيديو وهي فوق الآلة الرياضية كدير رياضة السبينينگ Spinning، وكتبان باقية محافضة على اللياقة والرشاقة ديالها. | غادية وكتصغار.. سميرة سعيد: الحجر الصحي شجعني على الماكلة قل والرياضة كثر -فيديو |
المحكمة الإدارية فالرباط صدرات حكمها بعزل أحميدة محجوبي من رئاسة المجلس الإقليمي لتاوريرت. محاكمة رئيس المجلس الإقليمي دتاوريرت المنتمي للبيجيدي، بدات عام 2016، بعدما تقدم مجموعة ديال اعضاء المجلس الإقليمي بشكاية لعامل الإقليم كيقولو انه متورط فتزوير مقررات رسمية. وبناء على هادشي عامل تاوريرت طلب من المحكمة الإدارية بالرباط تعزل رئيس المجلس الإقليمي لتاوريرت. | المحكمة الادارية عزلات رئيس المجلس الاقليمي دتاوريرت بسباب التزوير |
علمت “كود”، أن النيابة العامة بمحكمة الاستئناف بالدارالبيضاء أمرت مؤخرا مصالح الشرطة القضائية الإقليمية بابن سليمان بتعميق البحث مع متهمين بأفعال جنائية، من بينهم متهم يعمل ضمن الدرك الملكي. وجاء توقيف المتهمين، حسب مصادر “كود”، بعد الاعتداء الجسدي بالسلاح الابيض سرقة اموال بارون مخدرات بمنطقة الكارة على يد المتهمين في إطار تصفية الحسابات بين عصابات الاتجار في المخدرات بالمنطقة. | جدارمي بالنهار ومافيوزي بالليل باش يشرف على تصفية الحسابات بين بارونات المخدرات |
جاء فخبر ورداتو صحيفة “جورنالي دي ليكو” الإيطالية، أن شابة مغربية فعمرها 25 عام، مقيمة فمدينة “ليكو”، اضطرات مع شريك حياتها الإيطالي وهو فنان تشكيلي معروف فالمدينة، اللجوء للقضاء باش يقدرو يتزوجو، بعدما رفضات القنصلية المغربية فميلانو هادشي، بداعي أن قوانين مدونة الأسرة كترفض زواج المغربية المسلمة بالزوج غير مسلم. وقالت الشابة المغربية في تصريح لنفس الصحيفة ، أنها عندها أمل كبير فموافق المحكمة على طلبها، بعدما رفضات سلطات بلادها الأصلي توافق على زواجها ، إلا في حالة ما إعتانق شريكها الإسلام، وهو الأمر لي كيعارضوه بجوجهم بشدة، وقالت أنها حاولات تنقع المسؤولين فالقنصلية، بأن الدين بالنسبة ليها سواء كان إسلام أو غيرو ، فراه مكيشكلش أي اعتبار فحياتها، وأنها مغايمكنش تتنازل عن ما سماتو ب “نمط الحياة الغربية” الي قامت بإختيارو لراسها. | القنصلية المغربية فميلانو دارت العصا فالرويضة لمغربية باغية تزوج طالياني ماسلمش والأخيرة توجهات للقضاء الإيطالي باش ينصفها |
المدير العام للأمن الوطني ومراقبة التراب الوطني عبد اللطيف الحموشي وافق على شغلو. خدام ومتبع كل التفاصيل. اليوم الثلاث دار فنهار واحد على كيفاش كيخدم البوليس زمن “كورونا” ففاس ومكناس والخميسات والقنيطرة. شاف كلشي وغفل هاد المدن باش يعرفهم كيفاش كيخدمو. كيفاش دايرين مع هاد الجايحة
الحموشي زار نقط المراقبة الأمنية بمدينة فاس، سواء تلك الموجودة في المحاور الطرقية الرئيسية أو التي توجد داخل بعض الأحياء الشعبية، طبعا سمع لإفادات الشرطيين المكلفين بالمراقبة، وطالع على حصيلة عمل التطبيقات المعلوماتية التي وضعتها المديرية العامة للأمن الوطني رهن إشارة موظفيها لضمان تدبير التنقلات الاستثنائية وحتى هاديك المخصصة لللي كيخرقو الحجر الحموشي لبس التوني دالامن بحالو بحال كاع البوليس. هاد الزيارات بداها من فاس ومن بعد داز لمكناس غاد لخميسات وسالاها بالقنيطرة. سبق ليه دار زيارات لكازا والرباط والمحمدية. الزيارات كتشوف كيف داير الامن دابا وكيشوف واش موجد لما بعد 10 يونيو. السيد واقف على شغلو. | الحموشي واقف على شغلو. فنهار واحد زار 4 دالمدن باش يشوف الامن زمن كورونا: تصاور |
80 قطري كانو حاصلين فالمغرب رجعو لبلادهوم. هادشي كشف عليه “Thepeninsulaqatar” الذي يعتبر ثالث أكبر موقع فالشرق الأوسط. هاد القطريّين جاو في رحلة تجارية، وذلك في إطار الجهود اللي كتبدلها دولة قطر باش ترجع المواطنين ديالها العالقين ببعض الدول. وقالت لولوة الخاطر، المتحدثة الرسمية باسم اللجنة العليا لإدارة الأزمات، أن هاد المواطنين القطريّين دخلو لبلادهوم، وداوهوم للمرافق المخصصة، مشيرة إلى أن هاد العملية تعتبر الثالثة من نوعها، وترافقها التدابير الاحترازية. وكشفت هاد المسؤولة القطرية أن هاد العملية سبقاتها جوج رحلات تجارية أخرى ترحل فيها 400 قطري كانو حاصلين ف الأدرن، مشيرة إلى أن قادم الأيام غادي يتم ترحيل قطريين آخريرن مزال حاصلين ف الجزائر وتونس. https://www.thepeninsulaqatar.com/article/21/04/2020/80-Qataris-return-from-Morocco-under-State-s-repatriation-efforts | كورونا.. 80 قطري كانو حاصلين فالمغرب رجعو لبلادهوم |
في الصراحة هاد المؤثرات ديال انسگرام خاصهم فعلا شي واحد حكيم لي يرد ليهم عقلهم بلاصتو عوض هاد الهبال لي كيديرو في راسهم وفي الناس. عبير براني المؤثرة لي ما في الواقع ماكثأتر في حتى واحد، خرجات في عز الأزمة ديال جايحة كورونا، وقالت للناس تابعوني في كونط جديد باش تربحو هدايا. عبير البراني يمكن تقطع عليها الصرف ديال الاشهارات وعوض تعاون بلادها ولو غير بالنصيحة، داخلة جبهة باغة تجمع الفولوورز باش تشد المارشيات وتخلص على ظهر الناس. | حشومة هادشي.. فالوقت لي مشاهير العالم كيعاونو بلاداتهم فزمان كورونا.. عبير براني مامسوقاش وكتجمع فالفولوورز |
لمغاربة خاصكوم تردو ساعتكوم للقديمة بتأخير ستين دقيقة. نهار الاحد جاي مع الثلاثة ديال الصباح ماتنعسوش وبقاو فايقين تا تردوها عاد نعسو، هادشي لي قالتو الوزارة مع الثلاثة ديال الصباح ماشي قبل وماشي بعد!. | ليلة الاحد الجاي قادو سوايعكوم ورجعوها للقديمة |
أشرف حكيمي، لاعب المنتخب الوطني ودورتموند الألماني دوز ماتش كبير البارح السبت فالماتش، اللي جمع فريق دورتموندا ببروسيا مونشگلادباخ، برسم الجولة 25 من منافسات البوندسليگا. ونجح اشرف حكيمي في تسجيل هدف الفوز في الدقيقة 71 بعدنا كان فريقه متعادلة بواحد لواحد، ليقود فريقه إلى فوز مستحقا بجوج لواحد. اللاعب المغربي كعادته أظهر فنيات عالية في جميع أطوار المباراة، الشيء اللي خلا عبارات الثناء تنهال عليه من بعد الماتش، خصوصا من قبل الصحافة الألمانية. وتقدم البلجيكي ثورغان هازارد بهدف لدورتموند في الدقيقة الثامنة لكن لارس ستيندل أدرك التعادل لگلادباخ في الدقيقة 50. وبهاد الفوز، ارتقى دورتموند إلى الصف الثاني فالبوندسليگا برصيد 51 نقطة، بفارق نقطة واحدة فقط من المتصدر بايرن ميونيخ الألماني. | بفضل حكيمي دورتموند ولى الثاني فالبوندسليگا |
أفاد مصدر مطلع ل”كود” أن العمليات الأمنية المشتركة التي تقوم بها مصالح المنطقة الإقليمية للأمن ببوجدور من أجل تنزيل قرارات حالة الطوارئ الصحية بالمدينة حفاظا على الصحة العامة، أسفرت عن عدة إيقافات. وأوضح المصدر أن مساء الجمعة شهد إيقاف ما مجموعه ثمانية أشخاص أعمارهم تتراوح ما بين 21 و44سنة، بكل من حي مولاي رشيد، وحي الأمير مولاي عبد الله، ثم حي أم المحار، وحي السلام، بالإضافة لشارع المرحوم بابي، من أجل خرق مقتضيات حالة الطوارئ الصحية، لعدم توفرهم على شهادة التنقل الاستثنائية. وتم إخضاع جميع الموقوفين لتدابير الحراسة النظرية لفائدة البحث والتقديم أمام النيابة العامة المختصة. | كورونا.. إيقاف 8 خرقو حالة الطوارئ الصحية فبوجدور |
باحثون طورو مرحاض جديد كيدفع الناس باش يخرجو منو خلال 5 دقائق، باش ينقصو من مضيعة الوقت في فترات الاستراحة الطويلة في البيروات وبلايص الخدمة. المصممون ردو المرحاض مايل ب 13 درجة باش يولي غير مريح وغير ضار في الوقت نفسه، باش لي دخلو للطواليط يخرجو منو دغيا. هاد المليان كيخلي الواحد بحالا گالس قفازي هادشي لي كيساهم في زيادة الضغط على الرجلين، والواحد كيعيا دغيا وينوض بحالو عوض مايبقى مضيع الوقت فوالو. | حتى طواليط مابقاتش بيت الراحة.. مرحاض جديد كيجري على الناس من بعد 5 الدقايق |
ماعطاش قاضي التحقيق فاستئنافية كازا للصحافي سليمان الريسوني السراح المؤقت، ورفض طلب متابعتو فحالة سراح، اللي كانو تقدمو بيه الدفاع ديالو، ولبارح الاثنين. والاثنين كانت عند الصحافي سليمان الريسوني أول جلسة دالاستنطاق التفصيلي حول تهم متعلقة ب”الاعتداء الجنسي والاحتجاز”، فحق شاب مثلي يدعى محمد آدم، واللي سالات بأمر قاضي التحقيق بالمواجة بين المتهم المشتكى به. وجلسة التحقيق الجاية، اللي غاتكون فيها المواجهة، غاتجي ف9 شتنبر، وغيمكن يحضرو فيها الشهود. | المحكمة رفضات تعطي للريسوني السراح المؤقت |
قال عبد الاله بنكيران، الأمين العام لحزب العدالة والتنمية، إنه كان يظن أن الملك محمد السادس له رغم في أن يكون بعض الأشخاص في الحكومة، لذلك انتظرت اخنوش لمدة شهر، ” ولكن ماجاش اخنوش جاب شروط اخرى”. وبخصوص الجدل حول تصريحات الطالبي العلمي، التي وصف فيها العدالة والتنمية بأنه يسعى لتخريب البلاد، قل بنكيران :”قليل الحياء هاد الطالبي العلمي وراه الفساد هو لي كيخرب البلاد، والرد كان خصو يكون اقوى”. بنكيران قال بلي معجبوش الحال فاش العثماني تراجع وماقدش على معركة التصريحات، مضيفا :” واخا طيح الحكومة شنو يوقع فملك الله”. | بنكيران: الطالبي العلمي قليل الحياء وراه الفساد هو كيخرب البلاد ماشي البيجيدي |
بعض الرجال مراض كثر من القياس. واحد في البنگلاديش قرع لمراتو شعرها حيت لقا زغبة فالفطور. الجريمة البشعة لي ارتكب فحق مراتو خلات البوليس يعتاقلوه، ودابا غادي يدخل للحبس يتربا. وفي التفاصيل، الراجل لقى شعرة في الروز بالحليب وبلا عكز عليه ناض صحة قرع ليها شعرها بماكينة ديال الحسانة، واتهمها أنها كتحط ليه ماكلة موسخة. دابا هاد المريض كيواجه الحبس لمدة 14 العام بتهمة “التسبب طوعا في أذى حاد إلى شخص”، وتهمة جريمة “خدش الحياء”. | ولايني مريض هذا.. راجل قرع لمراتو بعدما لقى زغبة من شعرها فالماكلة |
حساب “insane luxury” على انستگرام، المتخصص فالحاجات الفاخرة، حط تصويرة ديال الملك محمد السادس، وقال انه يضع ساعة يدوية ناذرة، وباهظة الثمن للماركة السويسرية العالمية “Patek Philippe”. وحسب نفس الحساب، يقدر ثمن هاذ المگانة ب 1,200,000.00 دولار، وفيها سمطة ديال الذهب البيض 18k، ومنبتة 893 دياماند كيوزنو تقريبا 4468 قيراط. | بالصورة. الملك محمد السادس ضارب فيديه ساعة ساوية 1,200,000.00 دولار |
حادث نيس الارهابي اللي وقع اليوم فالصباح ارتفعت حصيلتو الى 3. فقد نقلت وسائل اعلامية فرنسية ان جوج من ضحايا هجوم بموس داخل كاتدرائية “نوتردام” وسط المدينة الفرنسية٬ تعرضو للدبح فالداخل، يتعلق الامر بمرا وبحارس الكنيسة. اما الضحية الثالث وفق وسائل الاعلام الفرنسية قد توفي حتى خرج من الكاتردائية. هاد الضحية مرا كانت هربات لبار قريب ولكن ماتت متأثرة بالحرج. اما مول الفعلة الداعشي فضربوه البوليس وباش شدوه٬ تضيف وسائل الاعلام الفرنسية٬ بقى كيغوت “الله اكبر”. هاد السيد تشد ودابا راه فالصبيطار. https://www.facebook.com/1292968250744243/posts/4548050258569343/?vh=e&d=n | حادث نيس الارهابي. الداعشي دبح جوج فالكنيسة والثالث مات فالزنقة وباش شدوه البوليس بقى يغوت “الله اكبر” |
الرياضية الألمانية أليس شميث اللي فعمرها 20 عام هي وحدة من أكثر لاعبات القوى جمالا فالعالم، وكتمثل المنتخب الألماني فألعاب القوى. شميث بجسمها المتناسق كتعتبر وجه تجاري لبزاف ديال منتجات الملابس الرياضية. وكتخصص الألمانية فمسابقات الجري للمسافات القصيرة (200-400-800 متر) وربحات مع الفريق الألماني في 2017 بالميدالية الفضية في بطولة أوروبا للناشئين. | الزين والديسيبلين.. هادي أجمل رياضية فألعاب القوى فالعالم – تصاور |
سفير المملكة المغربية فأستراليا ونيوزلندا، كريم مدرك، خوا التيران فأستراليا وجا لمدينة العيون على هامش إنعقاد منتدى المغرب ودول جزر المحيط الهادي، يومي 27 و28 فبراير الجاري. علاش جا وشكون جابو ؟ وفهاد التوقيت بالضبط. هاد الأمر ما مفهومش خصوصا وأن هاد الفترة تشهد احتفالات البوليساريو ب27 فبراير، بحيث كتحاول دائما ترفع شرويطتها على بنايات وغيرو فدول العالم باش تسجل موقف وتروجو إعلاميا. وهادشي كديرو دائما فأستراليا ونيوزلندا وهادشي عارفو سفيرنا. سفيرنا كريم مدرك ختار يجي يتسارى فالعيون ويدوز يومين مفوج وخلا البوليساريو دير ما بغات، إذ قامت بنصب شرويطتها فكل من بلدية ليكارت فسيدني، و فمقرات ديال نقابات وبلديات وغيرو فميلبورن وبالارات و جيلونكَ. هذا جانب كيوضح “تقصير” فالدبلوماسية المغربية فهاد المنطقة لي كنخوضو فيها خرب ضروس بسباب الفوسفاط. | سفير المغرب فأستراليا خوا التيران والبوليسايو علقات شرويطتها عندو |
كشف بنعتيق الوزير المنتدب لدى وزير الشؤون الخارجية والتعاون الدولي المكلف بالمغاربة المقيمين بالخارج وشؤون الهجرة، اليوم الأربعاء بمراكش، أنه كاين أزيد من 8 آلاف طبيب مغربي عبر العالم، وكاين 500 الف منهم عندو شواهد عليا وكاين لي عندو مناصب فصناعة القرارت العلمية والسياسية وحتى الاقتصادية. وأبرز الوزير اللي كان كيهضر خلال افتتاح اشغال المنتدى العالمي ديال الهجرة والتنمية اللي غادي يستمر ل3 ايام أنه كاين 5 ديال مليون مهاجر مغربي فالعالم وكيشكلو ما يقارب 13 فالمائة من المواطنين، مشيرا إلى أنهم يساهمون كل عام ف7 فالمائة من الناتج الداخلي الخام. وزاد الوزير الاتحادي بتعتيق أن 3 فالمائة من السكان ديال العالم كولهوم مهاجرين بمجموع كيتقدر بحوالي 258 مليون شخص. | بنعتيق: المهاجرين كيساهمو بـ7 فالمائة من الناتج الداخلي الخام بينهم 8000 طبيب |
دارت وكالة فرانس بريس روبرتاج هضرات فيه على ظاهرة انتشار قنوات اليوتوب بين الناس اللي دوزو الحبس وخرجو يعاودو حكاياتهم و قصصهم. من بينهم ملاكم سابق اسمه بنتازوت اللي دوز 20 عام بتهمة القتل، وهو ملاكم سابق و كان أول واحد دار قناة كايهضر فيها على قصصه و على أنه بريء. عدد هاد الناس حسب الوكالة شي 20، تحولوا لمشاهير صغار وعندهم جمهورهم الوفي ووصلوا لملايين المشاهدات، بينهم مثلا محمد مصطفى 48 عام اللي قال : “كنت خبير حقيقي ف حياة الحبس حيث كنت كنبيع فيه المخدرات” .. القصص متنوعة من بينها مثلا المنافسات الشرسة بين السجناء والثأر ضد الحراس أو الكلام على سوء المعاملة والاكتظاظ .. مصطفى السلاوي قال للوكالة : كنت كنربح بزاف الفلوس ملي كنت ف الحبس وكانت خاصني غير الحرية، و دابا انا درت هاد القناة باش الشباب يستفدو ومايديروش اخطاء بحالي تديهم للحبس” السلاوي ومعه صحابه نكرو أنهم كيمجدو الجريمة و قال واحد اسمه إلياس الكوراري أن القناة و التعاويد عبارة عن علاج نفسي ليه هو الاول..: “ف الاول الناس كانو كايخافو مني ولكن دابا ملي عرفوني ف يوتوب وليت محترم” الكوراري دوز 17 عامًا من أصل 38 عامًا في الحبس و عندو دابا أكثر من 240 ألف مشترك و 21 مليون مشاهدة. بل العام الفايت دار شركة صغيرة للإنتاج السمعي البصري في القنيطرة. الوكالة هضرت مع مسؤولة من المندوبية د السجون على هاد الموضوع وقالت ليها : “قنوت اليوتوب ماخصكمش تديوها فيها..فيهم غير الكذوب و الشكايات اللي كتوصلنا راه كنحققو فيها” للإشارة حسب الأرقام كاين ف المغرب 86000 سجين ف عام 2019 ، السعة د السجون تم تجاوزها بنسبة 250 ٪ في بعض المراكز. | بعد ضباط البوليس المتقاعدين و روتيني اليومي : الحباسة القدام تاهما مشاو ليوتوب.. |
علمت “كود” من مصادر مطلعة أن مصالح الشرطة القضائية بحي المحيط، تمكنت مساء يوم أمس من القبض على شخص ملقب بـ”قربوع”، أحد مروجي المخدرات “القرقوبي” بالعاصمة. وحسب معطيات حصلت عليها “كود” فإن هاد البزناس، يعد أحد المحاور الرئيسية في ترويج المخدرات بحي المنار ديور الجامع، علاقة مع بزناس اخر لي تشد مؤخرا في حي الاحباس. هاد الحملة ضد ترويج المخدرات خلات عدد من أحياء العاصمة تعيش على وقع هدوء وهادشي خلا الساكنة تكون مرتاحة خصوصا بحي ديور الجامع والمحيط، لي كيتعتبرو القلب النابض للعاصمة. وحسب مصادر “كود” فإن البحث لا يزال جاريا عن “أ.ش” أحد أخطر مروجي المخدرات بحي الأحباس بديور الجامع، وهو حفيد وزير داخلية سابق. وحسب مصادر “كود” فإن المجهودات التي تبدل الشرطة القضائية لحي المحيط، على مستوى باقي الاحياء المجاورة كان لها الفضل في الحد من ترويج الممنوعات. | الحرب على القرقوبي ف العاصمة: البوليس شدو “قربوع” والبحث مستمر على بزناس حفيد وزير داخلية سابق |
أوقفت عناصر الشرطة بالمصلحة الولائية للشرطة القضائية بولاية أمن أكادير، بعد زوال اليوم الجمعة، شابا، من مواليد سنة 1996، بمنزل أسرته في منطقة “آيت إعزا” التابعة للجماعة الترابية آيت اعميرة ضواحي اشتوكة آيت باها. وأوقف الشاب لنشره تدوينة على صفحته بـ”فيسبوك” تشيد بجريمة مقتل السائحتين الأجنبيّتين في جماعة إمليل بإقليم الحوز، كما شجع على تنفيذ مثل هذه الأفعال الإجرامية في حق غير المسلمين. | قرقبو على واحد فاشتوكة ايت باها أشاد بجريمة “شمهروش” الإرهابية |
هشام العلوي الامير اللي بغى يتخلى على لقبو وابن عم الملك هدر على قضية الصحافي سليمان الريسوني. هشام خرج تدوينة طلب فيها من محمد السادس يدخل فهاد القضية. هشام كتب على تويتر “متأكد انا انه في اخر المطاف سيتغلب الحس الانساني٬ وما هذا بغريب على جلالة الملك محمد السادس٬ الذي اتمنى اش يشمل سليمان بالتفاتة انسانية كريمة” هاد الطلب فسرو هشام العلوي باللي ممكن متابعة الريسوني فحالة سراح وباللي هاد الشي غادي “يجنب وطننا مأساة في هذه الظروف”. هاد الطلب من هشام فهاد الظروف ما مفهموش واش همو على وطنو صادق ولا هادي طريقتو باش يورط ولد عمو فهاد القضية. هاد الشي جا بعد ايام باش طلب كريسطوف ديلوار، الأمين العام لمنظمة مراسلون بلا حدود، من الملك يدخل لنفس الغرض | واش طلب انساني ولا توريطة؟ هشام العلوي لولد عمو الملك: تدخل منكم يجنب وطننا مأساة |
تحقيق نشراتو الصحيفة الفرنسية “La Tribune” كشف معطيات جديدة وسرية على المقاطعة اللي بدات فشهر أبريل 2018 ضد ثلاث شركات كبرى “افريقيا، سنطرال (فرع من دانون) وسيدي علي”. واكد التحقيق ان جماعات إسلامية باغة تزعزع استقرار الحكم فالمغرب هي اللي ورا هاد المقاطعة. المقال اللي كتبو دانييل فينيرون اللي هو صحافي متخصص فالقضايا الدولية، قال فيه أن المغرب كان ضحية حرب رقمية هدفها تزعزع استقرار المغرب، واضاف أن الحملة تسببات فخسائر كبيرة لـ “دانون” و”سيدي علي”. وقال فينيرون ان الحملة اللي بدات من خلال مستهلكين مكرهين من المعيشة الغالية، دغيا تحولات لحملة ذات طابع سياسي، عن طريق بالخصوص “افريقيا” اللي كتنتمي للهولدينگ “Akwa” ديال عزيز اخنوش، وزير الفلاحة والصيد البحري والامين العام لحزب الاحرار، اللي سرعان ما بداو كيهاجموه شخصيا، هو واحزاب اخرى بحال البام، ووضح الصحفي ان هادشي كامل الهدف منو يحيدو هاد الناس قبل انتخابات 2021 وقالت صحيفة “لا تريبون” ان تحقيق الأبحاث الفرنسي (l’École de Pensée sur la Guerre Economique (EPGE ركز على مصادر حملة المقاطعة، بحال موقع “كفاح” والرابور الاسلامي محمد الزياني الملقب ب MC talib ، وهاكرز استاعملو تقنيات منها : l’astrosurfing، les bots، les spams.. ولقى ان فليلة 21 ابريل 2018 تدارو 38000 لايك فساعة وحدة، الشيئ اللي كيدل على ان الحملة الرقمية دارت سبونسورينگ للبوسطات وشرات المتتبعين وحتى اللايكات. واضافت الصحيفة ان مصدر تمويل هادشي كامل يقدر يكون جاي من “الزكاة” اللي كيجمعو مواقع بحال “فايسبوكي تيفي” ديال اليوتوبر امين امنير، احد الموالين لاستقلال الريف، والمحبين ديال الرئيس التركي اردوگان. واكد كاتب المقال ان التعبئة الكبيرة لحملة المقاطعة عندها علاقة بالعدل والإحسان، حيت بين تحليل دارتو EPGE ان الاسلاميين من خلال استعمالهم واستغلالهم الفعال للانترنيت ومواقع التواصل الاجتماعي يمكنلهم يشعلو حرب رقمية، قادرة تزعزع النظام الاقتصادي ديال المغرب وتخلق فوضى سياسية فالبلاد. | تحقيق فرنسي سري: المقاطعة اللي بدات فابريل 2018 ضد 3 شركات وراها جماعات اسلامية بغات تزعزع استقرار الحكم فالمغرب |
تقريبا شهر باش اختفت الممثلة نجاة الوافي بعدما تأثرات بزاف بوفاة الوالدة ديالها في بوسطن بعد معاناة طويلة. الممثلة اختارت خلال هاد الفترة تبعد على مواقع التواصل الاجتماعي وتعطي الوقت والراحة لنفسها إلى حين تتجاوز هاد الفترة الصعيبة ولي تزامنت مع جايحة كورونا وتبعياتها من حجر صحي وتباعد اجتماعي، والتزامات اخرى. ولي زاد أزم نفسية الوافي أنها مقدراتش تعيش مع والدتها اللحظات الأخيرة، حيت سبق وكشفات أن
المستشفى منع الزيارة بسبب كورونا. ودخلات والدتها السبيطار لمدة شهرين ونص بسبب وعكة صحية، قبل ما توفى نتيجة المضاعفات. | نجاة الوافي كتعيش أزمة بعد وفاة والدتها لي ماقدرتاش حتى تشوفها بسباب كورونا |
ارتفعت حالات التعافي التام من فيروس كورونا بجهة الداخلة وادي الذهب، لتبلغ 16 حالة شفاء منذ بدء ظهور الوباء. وسجلت جهة الداخلة وادي الذهب، حالة شفاء جديدة، مساء الإثنين، وتتعلق بأحد المغاربة العائدين من موريتانيا عبر مدينة الداخلة، إذ تعد آخر حالة مصابة بكوفيد-19 لمصاب كان عالقا بالجارة الجنوبية. ويشار أن الوضعية الوبائية لجهة الداخلة وادي الذهب، تشير لتسجيل 19 حالة إصابة مؤكدة بكورونا منذ بدء تفشي الوباء، في حين تخضع ثلاث حالات فقط للبروتوكول العلاجي بالمركز الإستشفائي الجهوي الحسن الثاني بالداخلة. | شفاء آخر حالة مصابة بكورونا جاية من موريتانيا للداخلة |
علمت “كود”، أن المصالح الأمنية بمدينة طنجة باشرت في الأيام القليلة الماضية، حملة على أبرز المقاهي المعروفة بتقديم الشيشا بمدينة طنجة، حيث تم توقيف 10 أشخاص من بينهم 7 من مسيري المقاهي. وتم خلال العمليات الأمنية التي شاركت فيها الشرطة القضائية وفرق تابعة للاستعلامات العامة والأمن العمومي حجز عشرات النرجيلات وكميات مهمة من المعسل المهرب. | الأمن محزم لأباطرة القهاوي ديال الشيشا في طنجة |
واش التجنيد الاجباري مزيان و لا لا ؟ هاد السؤال راه ماكايطرحوهش الناس غير فالمغرب ! بل كايطرحوه فبزاف ديال البلدان فحال البلدان الاوروبية ! فألمانيا مثلا العام لي فات الحزب ديال أنجيلا مريكل طلب بضرورة اعادة التجنيد الاجباري ! ففرانسا حتى هي الاحزاب اليمينيين وديال الوسط فحال حزب ايمانويل ماكرون تاهوما من المطبلين لعودة التجنيد الاجباري ! فدول فحال السويد ! سويسرا ! النرويج ! اليونان ! النمسا ! التجنيد الاجباري جاري بيه العمل و حسب استطلاعات الرأي الناس راهباغينو يكون و يبقا. المعارضين للتجنيد غالبا كايهضرو على الكلفة ديالو المالية الكبيرة و بأنه الفلوس فهاد الوقت لاكان خاصها تخسر فشي حاجة راه احسن حاجة هي التعليم و مستوى عيش المواطنين و ماشي السلاح و العسكر ! فوقت لي الحرب فيها مابقاتش معتامدة بشكل كبير على عدد العسكر لي عندك وولاو كايدخلو فيها اسلحة كيماوية و تيكنولوجية و اقتصادية هي لي كاتحسم نتيجة الحرب. المدافعين على التجنيد كايدافعو على الفكرة من منطلق انه اولا الدول خاصها تكون ديما موجدة راسها باش دافع على راسها فحالة الحرب و بانه التجنيد كايربي المواطن على حب بلادو و على مجموعة من القيم فحال المسؤولية، الاحترام و الشرف والانضباط! فالمغرب مع عودة التجنيد الاجباري ! لقيت راسي كانفكر واش هاد العملية صالحة لينا و لا لا ؟ و اول حاجة فكرت فيها هي واحد المقال كنت قريتو فجريدة ليكونوميست هادي شي عام كايقول بلي عدد الشباب لي عندهم بين تمنطاش و ربعاوعشرين عام و لي لاقراية لا خدمة لا تكوين اكثر من مليون ونص شاب و شابة و اغلبهم ماعندو حتى شي مدخول! اكثر من مليون و نص شاب و شابة ماكايديرو تاحاجة فحياتهم غا طالقين رجليهم كايتقبو السدادر بالحزاق و مقابلين التيليفونات كايكوبييو و يكولييو التعليقات فحال
” الخوت لي ماكايصليش يبدا يصلي”
” سير نتا و لا نتي لي كاتقراو هاد التعليق بغيت ربي يسهل عليك لاردتي لياجيم لاباج”
” نظرا لتفاهة المنشور سنتحدث عن فوائد الزعتر”
“اكتب سبحان الله مليون مرة و سيتحقق حلمك” هاد الدراري الضايعين ! المضبعين! التالفين ! المجمكين ! لي فشلات الاسرة و المدرسة تصنع منهم رجال و مواطنين ! علاش مايمشيوش للعسكر ؟ يمكن المؤسسة العسكرية تنجح انها تصنع منهم شي حاجة ! على الاقل تعتقهم من الادمان على الفايسبوك و الانترنيت.
على الاقل يتعلمو حرفة تنفعهم !
على الاقل يتعلمو الانضباط و يفيقو فالوقت و ينعسو فالوقت
على الاقل يديرو تمارين رياضية و يمكن ينجحو فشي رياضة من بعد
على الاقل يتعلمو يصبنو كراصنهم بوحدهم عوض انهم يلوحوهم لماواتهم… راه هاد الحوايج البسيطة هي لي كاتصنع المواطنين ! انك تتعلم الانضباط معناه انك غاتكون منضابط فخدمتك ! فقرايتك ! مع عباد الله ! ماشي عايش كي البهيمة ! ايه التجنيد الاجباري ماغايكونش هوا الحل السحري للمشاكل لي كايعانيو منها الشباب و المجتمع ككل ! و لكن كايبقا تجربة مزيانة ! انا شخصيا كانشوفها مزيانة لبناء الشخصية ديال الفرد و تقدر تكون فرصة لبزاف ديال الشباب في غياب تام لشي بديل احسن. ايوا شكون احسن ؟ العسكر و لا التجلويق ؟ | علاش مزيان التجنيد الاجباري: اكثر من مليون و نص شاب و شابة ماكايديرو تاحاجة فحياتهم غا طالقين رجليهم كايتقبو السدادر بالحزاق و مقابلين التيليفونات كايكوبييو و يكولييو التعليقات فحال ” الخوت لي ماكايصليش يبدا يصلي” |
ضربة موجعة لتقاها حزب الاتحاد الاشتراكي اللي أصلاً كلا لعصا مع الكاتب الوطني ديالو إدريس لشكر. فقد قررت المحكمة الإدارية بمدينة فاس، مؤخرا، عزل رئيس جماعة مكناسة الغربية ضواحي تازة، وذلك على خلفية الطلب اللّي كان تقدم بيه عامل الإقليم للقضاء. وشمل القرار القضائي، حسب مصادر جماعية، لـ”كود”، نائب رئيس الجماعة المذكورة، الذي ينتمي لحزب الحركة الشعبية، وينتظر باش يديرو انتخابات جزئية لملء هاد جوج مقاعد وإعادة تشكيل المكتب المسير من جديد في غضون الأيام المقبلة. | ضربة موجعة للوردة.. القضاء الإداري عزل هاد المنتخبين |
غضب كبير كاين فالحكومة التي يقودها سعد الدين العثماني والسبب هاد المرة الارتفاع الصاروخي ديال “الإسمنت” بالمغرب. وأقر مسؤول حكومي، في اتصال أجرته معه “كود”، أن الثمن ديال الإسمنت غالي بزاف وبلا قياص. وزاد المصدر الحكومي، قائلا ل”كود”: “راه الثمن ديال الإسمنت فالمغرب غالي بزاف وهادو راه اكثر من الشركات ديال البترول وخاص التصدي ليهوم فأقرب وقت والحكومة غادي تطلب قريبا من مجلس المنافسة يدير تقرير ديالو باش داك الساعة نعرفو آش غادي انديرو فهاد الموصيبة حقاش حرام يبقا الثمن طالع وخاصو يهبط”. وفي سياق متصل، علمت “كود”، من مصادر برلمانية، أن البرلمان يستعد لتشكيل أول مهمة استطلاعية تهم أثمان “الإسمنت” في المغرب. وتهم هاد المهمة الاستطلاعية البرلمانية تحديد أسعار “الإسمنت” للمغاربة. | شاعلة فالحكومة بسبب “الإسمنت”.. مسؤول حكومي لـ”كود”: حرام يكون مرتفع الثمن ديالو بهاد الشكل وها شنو غادي انديرو |
قال عبد اللطيف وهبي، البرلماني المثير للجدل عن فريق الاصالة والمعاصرة، إن المجلس الأعلى للتربية والتكوين ليس مؤسسة تقريرية فقط يعطي رأيا استشاريا وأوضح وهبي خلال اسئلة الشفوية اليوم بمجلس النواب، إن “رئيس الحكومة السابق عبد الاله بنكيران احال مشروع قانون الاطر كمسودة ومدازش كاع فالمجلس الحكومي، باش يتحمل المسؤولية السياسية فيها”. وأضاف وهبي :”وبناء عليه الى كنتو غاتكونو كمجلس اعلى تعليم فبلاصة الحكومة شغلكم هذاك وأردف وهبي “واذا كنتو كتعتبرو بلي رئيس الحكومة السابق مبتش فيها سوقكم هذاك”. واردف “نحن نعبر كمعارضة عاد بانت اليوم اننا كنردو على نواب بيناتنا”. من جهته طالب عمر بلافريج بضرورة تحديد الوقت لمناقشة القانون الاطار المنظم للتعليم. | وهبي محيح فالبرلمان وانتقد بنكيران: المجلس الاعلى للتعليم ماشي مؤسسة تقريرية والى بغا يكون فبلاصة رئيس الحكومة شغلو هذاك |
نشرات وكالة “فرانس برس”، صور لداعشيات سابقات، تابو وعوالين يرجعو لبلاداتهم، وباش يكسبو ثقتها قررو يحيدو عليهم اللباس الداعشي من خمار ونقاب، ويلبسو لباس عصري مزير وسروال دجين ويطلقو شعرهم. النساء الداعشيات، كَلسين دابا فمخيم روج لللاجئين في شمال شرق سوريا، وكيحاولو بجميع السبل يبينو أنهم تابو تماما من هذشي، وبغاو يرجعو كيف قانو قبل تجنيدهم كمقاتلات فالتنظيم، ويدوزو هذ التجربة السوداء اللي خلات فنفسهم وقع خايب بزاف. من هذ الداعشيات الفرنسية إيميلي كونيكَ، الداعشية الأجنبية اللي رجعات تطمح للعودة لبلادهم، هي وبعض وصحاباتها الاوروبيات اللي كانو طالقين عليهم “عرائس داعش” لكونهم ماشي عربيات، واللي كانو قررو يسافرو لسوريا بعد اعتناقهن الإسلام، لكن إيميلي وصحاباتها ندمو بزاف من بعد هذشي. فيديو
وأكد الداعشية الفرنسية الشهيرة، فتصريحها لوكالة “فرانس بريس”، أنها دارت هذشي “لراسها أولا” وكذلك “كطريقة باش ترجع لبلادها”، وقالت أنها عارفة ماغتمكنش من ارتداء النقاب فبلادها لكن بغات ترجع. وزادت الداعشية الفرنسية، اللي حطات وكالة الأنباء الفرنسية تصاورها بحوايج “الهيب هوب”، وظفيرة طويلة، انها بغات ترجع تخدم كمحاسبة، واخا عارفة ماغيخليوهاش تلبس النقاب فهذ المهنة اللي كانت كتمارسها. والداعشيات السابقات الفرنسيات هذي أيام دارو إضراب عن الطعام، باش يضغطو على باريز ترجعهم. وكونيكَ (36 عام)، كتعتبر من اكثر الداعشيات خطورة، كانت محتجزة فكردستان ف2017 فاش تشدات خلال معارك خاضتها مع داعش ضد القوات الكردية، وتوجهات ليها تهم التجنيد والدعوة لتنفيذ هجمات فالغرب، ودرجاتها الأمم المتحدة فلاىحة المقاتلين الأكثر خطورة، وميريكان فقائمة الأجانب الإرهابيين. وكانت ف2018 دارت شريط فيديو وهي محتجزة، بدون حجاب، كتقول فيه أنها بغات ترجع لبلادها. وكانت التحقات الداعشية السابقة بالتنظيم من 2012 | منهم فرنسية مدرجة فقائمة الإرهابيين الخطرين.. داعشيات حيدو النقاب ولبسو الدجين والمزير باش يرجعو لبلادهم |
الممثل والمغني فيصل عزيزي لي لاصقة فيه اشاعة أنه مثلي، واخا ديما كينفي حالف حتى يفقص المنتقدين والناس لي كيسبوه لأنه كيدافع على الحريات الفردية. البارح ومن بعد التصويرة فالمغرب مع باراصول فيه الالوان ديال راية المثليين، وصور اخرى بتطبيق Face app رد راسو فيهم بنت، حط تصويرة جديدة داير فيها الشعر بالفيلتر ديال “سناب شات”، وكتب عليها “الله دار تاويل الخير في الفنانات. كون كنت بنت كون طيحت السوق كلو”. وباش يوضح الفكرة دار هاشتاگ “غير ضاحكين” بالعربية والنگليزة، ورغم ذلك بعض المتزمتين والمكلخين مقالوهش وبغاو يهجرو ليه الضحك. | الممثل فيصل عزيزي حالف حتى يطرطق فالمكلخين شي عرق. دار تصويرة جديدة بالشعر وسيفط ميساج للفنانات |
إرتفعت حصيلة الإصابات المؤكدة بفيروس كورونا بشكل ملحوظ على مستوى ثلاثة أقاليم بجهة كَليميم وادنون، اليوم الثلاثاء. وجرى تسجيل 17 حالة إصابة مؤكدة بكوفيد-19 بالجهة ككل، وتوزعت على أربع حالات بإقليم كَليميم وست حالات بإقليم سيدي إفني وسبع حالات بإقليم الطنطان، والتي تعود في المجمل لحالات مخالطة ووافدة على الأقاليم الثلاثة للجهة. وتشير الوضعية الوبائية لجهة كَليميم وادنون لتسجيل 293 حالة إصابة مؤكدة بفيروس كورونا، منذ بدء تفشي الوباء، من ضمنها 218 حالة تعافي وست حالات وفاة ناجمة عن الفيروس. | كورونا.. 17 تقاسو بالفيروس فجهة كَليميم وادنون |
ذكرت تقارير إخبارية إسبانية، أن عودة 12 ألف و28 عاملة موسمية فلاحية مغربية من ضيعات منطقة ويلبا، غادي تكون انطلاقا من 15 يونيو الجاري، كما أكدات الحكومة المحلية في بيان صحفي. الاتفاق اللي تم التوصل ليه، كيسمح بأربع رحلات بحرية أسبوعيا، انطلاقا من ميناء الخزيرات، بواسطة عبارات إسبانية ومغربية. وأضافت التقارير ذاتها، أن كل رحلة غادي تضم 1000 عاملة وخاص يكون عندهم PCR بنتيجة سلبية بحد أقصى 48 ساعة قبل الرحلة. كما أشار البيان الصحفي، أن هاذ الاتفاق جرى بتنسيق جهات حكومية مغربية واسبانية، والرحلات كاملة وجهتها النهائية هي ميناء طنجة المتوسط وتقدر تسالي رحلات العودة في الأسبوع الأول من شهر يوليوز المقبل. وقد أبدت المندوبة الحكومية “مانويلا بارالو” عن رضاها على هذا الاتفاق وأشادت بالعاملات المغربيات اللي شكلو 11 في المائة من مجموع العمال، وبالخدمة ديالهم وجميع المتدخلين في إنجاح موسم جني الفواكه الحمراء، اللي عرف ساهم فيه أكثر من 100 ألف شخص، بزيادة بنسبة 10 في المائة عن السنوات الأخرى. ولمحت تقارير إخبارية، قبل أسابيع، إلى امكانية اعتماد تجربة جلب العمالة من هندوراس إلى ويلبا العام الجاي. وأكدت أنها معندهاش علاقة بالأزمة مع المغرب، وتم التفكير فيها قبل كورونا، وغاديين يخدمو فـ فيرمات بمناطق خاين ولييدا واكسترامادورا بالاضافة إلى ويلبا. ________________________________ | گاع عاملات الفريز اللي مشاو يخدمو فـ اسبانيا غادي يرجعو فهاذ الوقت |
ردات وزارة الصحة على اخبار كتروج على مواقع التواصل الاجتماعي بخصوص شراء المغرب للقاح الصيني ب27 درهم للجرعة. وقالت الوزارة، فبلاغ ليها خصلات عليه “كود” أن هذشي ماكاينش، وكيدخل ضمن الفايك نيوز. وشددات الوزارة على “ضرورة اتخاذ الحيطة والحذر بخصوص نشر مثل هذه الأخبار الزائفة والمعطيات غير الصحيحة”، كيف قالت فنفس البلاغ. | وزارة الصحة نفات شراء المغرب اللقاح الصيني بــ27 درهما للجرعة |
علمت “كود”، من مصادر خاصة، أن عملية رفع الحجر الصحي في المغرب بدا بشكل تدريجي ابتداء من اليوم الجمعة، مؤكدا أن عدد من العمالات والولايات غادي تخفف الحجر على عدد من المهن لكن ماشي كولشي بطبيعة الحال. وقالت المصادر نفسها لـ”كود”، أن كل عمالة وولاية غادي تدير الإجراءات الخاصة بها، مشيرة إلى أن بعض المهن غادي ترجع، لكن غير المهن اللي مافيهش البشر بزاف، وذلك حفاظا على السلامة الصحية والإجراءات المتخذة. في مقابل ذلك، أكد مصدر مسؤول لـ”كود”، أن مجموعة من الولاة والعمال عقدوا عدد من الاجتماعات باش يكون تشاور وتنسيق مع باقي المصالح على شكون هي هاد المهن اللّي تبدا الخدمة ديالها، مؤكدا أن المهن المعنية غير اللّي غادي تكون ساهلة ومافيهاش شي صعوبة ومافيهاش مخاطر. | رفع الحجر الصحي فالمغرب بدا بشكل تدريجي وكل عمالة وولاية دايرة إجراءات خاصة بها وها شنو قال مسؤول لـ”كود” |
حتى ليلة امس الثلاثاء 12 يونيو 2021 اي ساعات قبل التصويت على الدولة اللي غادية تحتاضن مونديال 2026 اللي ولات فجيب اميركا٬ لعبات الدولة اللي كيعتابروها لمغاربة “شقيقة” دورا حقيرا باش تضرب الملف المغربي. دارت البارح فطور ففندق “ميتروبول” اللي كيطل على الساحة الحمراء وسط العاصمة الروسية موسكو. هاد لفطور ما مشاوش ليه لمغاربة واخا شي وحدين كيقولو ما وصلاتهم الدعوة رسميا. المهم شي وحدين منهم اكدو ل”كود” باللي قطعوها باش عطاوها ليهم السواعدة. لمغاربة اللي كاينين فالوفد ديال مونديال 2026 كلهم صايمين وما حضروش لهاد لفطور. طبعا كانو عارفين باللي عارضين علي الدول الاسلامية باش يدعمو الترشيح الامريكي. السعودية بقات خدامة مع امريكا حتى البارح واستغلات كلشي باش تجيب اصوات. مصدر ل”كود” من اللجنة قال باللي ماشي غير ما صوتاتش وجابت الاصوات زادت عليهم حتى تشويه صورة المغرب. طبعا لفطور كان فطابق علوي والتحت فطر جزء من الوفد المغربي فيما الجزء الاخر شي مشى كيخدم وشي فطر برا. التحت فالفندق كانو الامريكيين والكنديين والمكسيكيين دايرين هجوم كاسح. جاو لنفس الفندق باش يجمعو شي اصوات لدرجة ان لمغاربة بقاو مريحين فواحد الطابلة بعد لفطور وما بغاوش يخرجو منها غير باش ما يعطيوش الفرصة لهاد الوفد يبرك حقاش الفضاء صغير. ليلة بان فيها باللي مريكان رابحة المونديال والمغرب كيتحسر ولكن دور السعودية كان حقير بزاف بزاف بزاف. كلشي غادي يسالي اليوم مع الوحدة بتوقيت موسكو | السعودية حالفة حتى تشوه عراض المغرب. شوهات صورتو بزاف عند دول باش تقنعها تصوت على امريكا وها اش دارت ففطور البارح فلوطيل اللي فيه لمغاربة وها فين فطرو دياولنا |
حبس الاتحاد الدولي لكرة القدم (الفيفا) ، التعاون ديالو مع الأسطورة “دييغو مارادونا” كسفير للمنظمة، بسبب السلوك السيء ديالو خلال نهائيات بطولة كأس العالم 2018 بروسيا . وبهاد الخصوص كشفات الصحيفة البيروفية “Diario Correo”، أن الفيفا مغاديش تخلص لمارادونا الدفعات كتقدم ليه بعدما حبسات تعاونها معاه، لي هي 10 آلاف جنيه استرليني يوميا، للحضور خلال تنظيم بطولة كأس العالم في روسيا، علاوة على تلقي مبالغ إضافية كتعويض على السفر والإقامة والنفقات الأخرى. وكان مارادونا دار إشارة خادشة للحياء بصباعو ، من مدرجات ملعب “زينيت أرينا”، بعدما سجل منتخب الأرجنتين هدف الفوز الثاني فشباك نيجيريا ، فالماتش لي فات فالجولة الأولى وكانو طلعو بسبابو للدور 16. | الفيفا خرجات كود فمارادونا.. وها باش عاقبوه |
الإعفائات الكثيرة لي تاخد الملك اتجاه العديد من المسؤولين الكبار ، ولي تسمات بالزلزال باقا خدامة وماتسالاتش ، وبزاف ديال المغاربة استبشروا خيرا بها ، غير هو فنفس الوقت كيتسائلو على المحاسبة فوقاش غيوليو المسؤولين لي ماداروش خدمتهم أو تورطوا فالفساد يتحاسبوا ، هادشي لي كيتمناوه بزاف ديال المغاربة ، حيث موشكيل هاد البلاد ولي عارفو كولشي هو الفساد ، لي كيخلي حتى دوك المشاريع الكبرى والمخططات الخماسية والسداسية والمغرب الأخضر والأزرق بدون فائدة حقيقية على المواطنين ، بالإظافة الى تأخر الإنجاز ديال هادشي لي كيزيد يعطل البلاد ويغرقها فازمة . راه ملي كيطيح حيط على مواطن ، أو قنطرة أو طريق يريبو بسباب الشتا ، أو عمارة تطيح بلي ساكن فيها ، هادشي راه ماشي قدر الله و إنما نتائج الفساد والغش ، مناخ المغرب معتدل ومكيعرفش كوارث طبيعية ديما بحال الأعاصير مثلا ، أو الأمطار الطوفانية ، داكشي لي كيطيح ديال الشتا راه على قد الحال ومكافيش حتى للفلاحة ولملأ السدود ، ولكن الكوارث ديالو كثيرة وكتخلي آثار جوج قطرات ديال الشتا بحال شي إعصار مدمر ضرب المنطقة ، حيث السبب هو الفساد لي مخلي هاد البلاد لي عندها مقومات النجاح تكون فأسفل الهرم ديال كاع الإحصائيات والدراسات لي كيدارو حول التعليم وجودة الحياة ومناخ الإستثمار وغيره. واش إقالة المسؤولين حاجة مزيانة ؟ طبعا آه ، ولكن راه خاص الضرب بيد من حديد على أي واحد تورط فالفساد أو مادارش المهمة ديالو على أفضل وجه ، راه عقود وهاد البلاد سايبة حتى وللى المنصب والمسؤولية مباشرة كيعني الثراء والنفوذ والمال السايب ، وهاكة عمرها البلاد ماغادي تزيد خطوة للقدام أو أوضاع الناس تتحسن ، حيث أي مشروع رغم كبره وأي مخطط رغم نجاعته على الورق غير كيتحط فأرض الواقع كيبدى كلها كيشفر وينتف من جيه حتى كيفشل ، والنتيجة هي مشاريع كبرى وسنوات كتضيع من حياة المغاربة كيدوزوها فالميزيرية وفالحياة الصعبة ، حتى ولاو المغاربة مساويين ريال ، شي كيتباع فليبيا شي باغي يتفركع فأقرب فرصة ، شي كيشعل فراسو العافية ، هادشي علاش محاسبة المتورطين فالفاساد أصبحت ضرورة ملحة . | راه ملي كيطيح حيط على مواطن أو قنطرة أو طريق يريبو بسباب الشتا أو عمارة تطيح بلي ساكن فيها هادشي راه ماشي قدر الله و إنما نتائج الفساد والغش |
وكالات تمكن الحرس المدني الإسباني باقليم قادس أمس الجمعة، من حجز 850 كيلو غرام من المخدرات فزودياك كان جوج مهربين مدخلينها لاسبانيا باش يوزعوها تماك. وعلى حسب لي قالو بلاغ الحرس المدني، عملية حجز هاد المخدرات، جات بعد رصد البحرية التابعة له لتحركات قارب يقترب من ساحل طريفة، وعندما اقتربت منه للتحقق من هويته، لحظت أن شخصين على متنه يرميان رزما في البحر. وأضاف ذات المصدر، أن عناصر البحرية تيقنوا ان الامر يتعلق بمهربي المخدرات يعملون على رمي رزم الحشيش من أجل تخفيف حمولة القارب من أجل الهرب، إلا أن عناصر البحرية تمكنوا من اعتراضهما وتوقيفهما، وهما من جنسية اسبانية. | اعتقال جوج دالصبليون كانو مهربين عرام دلحشيش فزودياك |
أفادت مصادر مطلعة ل”كود”، أن عامل إقليم طانطان، حسن عبد الخالقي، فد تم نقله على عجل مساء الأحد إلى مصحة خاصة بمدينة أكادير نتيجة إصابته بوعكة صحية. وأوضحت المصادر أن عامل إقليم طانطان، حسن عبد الخالقي، قد أصيب بالوعكة الصحية نتيجته إصابته بفيروس كورونا، ليجري نقله للمصحة الخاصة بأكادير للخضوع للبروتوكول العلاجي الموصى به. وفي سياق متصل تشير المعطيات أن عامل إقليم طانطان قد سبق له الحضور الأسبوع الماضي لنشاط رسمي بحضور والي الجهة محمد الناجم ابهي ومسؤولين آخرين، ثم المندوب الإقليمي للصحة بطانطان الذي تأكدت إصابته بفيروس كورونا مسبقا. | نقل عامل طانطان لمصحة خاصة بأكادير بعد إصابتو بكورونا |
علماء من جامعتي جورجيا وجنوب كاليفورنيا دارو تجارب اللي أكدات نتائجها أن المشروبات اللي حلوة كتضعف ذاكرة الدراري الصغار و كتأثر على قدراتهم في التعلم. موقع “ساينس دايلي” المتخصص قال أن هاد الباحثين دارو تجارب على فيران وبان ليهم أن اللي عطاوهم يوميا الما فيه السكر في صغرها ولات كتعاني بزاف من مشاكل في الذاكرة. الباحثون مكرهوش في المستقبل يحددو واش فعلا اتباع نمط حياة صحي كيلغي الأضرار ديال تناول المشروبات الحلوة في مرحلة الطفولة والمراهقة. | دراسة: المشروبات اللي فيها بزاف السكر كتضعف لاميموار ديال الدراري الصغار |
أصبح اللاعب المغربي، ونجم فريق “أجاكس أمستردام” الهولندي، قريب من الانتقال للدوري الفرنسي الممتاز ، بعدما أكد المدير الرياضي ديال نادي روما الإيطالي، “رامون رودريغيز بيرديخو”، بأن فريقو مابقاش باغيه خلال فترة الانتقالات الصيفية الحالية، حيت بلاصتو عامرة. وحسب صحيفة “كالتشيو ميركاتو” الإيطالية، فإن فريق “ليون” الفرنسي، اقترب من حسم صفقة ضم اللاعب المغربي، الصيف الحالي، بعدما توصل لإتفاق مع إدارة النادي الهولندي، كيقضي بضم “حكيم زياش” مقابل 22 مليون أورو. للإشارة فاللاعب المغربي زياش لي رجع أخيرا، لتدريبات الفريق الهولندي، كان أكد نهاية الموسم لي الماضي، أنه باغي يمشي من أجاكس، باش يخوض تجربة احترافية جديدة، في دوري أوروبي أكبر. | زياش قريب من الدوري الفرنسي.. “ليون” باغية تسني معاه |
مدينة العيون مدينة التناقضات، وكلشي فيها ممكن ويقدر يوقع فنفس اللحظة، فبعد الأحداث التي عاشت على وقعها مدينة العيون ليلة الجمعة الماضية بعد فوز المنتخب الجزائري لكأس افريقيا للامم٬ من تخريب للمتلكات وتعريض حياة العناصر الأمنية للخطر، ووفاة شابة بشارع السمارة، وإطلاق الرصاص المطاطي للتفريق المظاهرات. رجعات ليها الحياة. الدم مازال اثارو فشارع السمارة ونفس الشارع مع شارع مكة كيحتافل بالحياة. كانت العيون في اليوم الموالي اي السبت، هادئة واخا مجروحة. وحتى الأماكن اللي وقعت فيها أحداث خطيرة، زارتها “گود”، ولقات الأمور ماشية على مايرام، الناس غادية للخدمة، لعراسيات دايزين (دفوع)، احتفالات فالشارع، المقاهي مكتظة بالناس كتناقش المواضيع بعفوية… والغريب فالأمر، أن الناس ديال الصحرا، ولفو بحال هاد الأمور توقع، وحتى المواطنين لي جايين من الداخيل ولاو متعايشين مع هاد الظروف وكتجيهم عادية، وحتى التركيبة والاختلاط لي كاين فالعيون خلاها تكون مدينة غريبة فالفهم. السبت كان شارع السمارة فيه الخيالة والطونوبيلات محتافلين بعراسية على طريقة هل الصحرا. الحياة كتمشي فوق الموت. الاحتفال بشارع مازال كيحمل اثار العنف. مازال التخريب باين. مازال التهراس باين. فكمالة شارع السمارة اي شارع مكة كانت حياة اخرى. حياة بصاح. انشطة فنية وموسيقية ورقص. خاصة قرق ساحة المشور فالعيون. هي هادي مدينة لعيون. ولات عندها قدرة عجيبة. الموت ما كيخلعهاش والحياة كثيرها. الاحد كان حادث اخر فيه الدم. مقتل رجل سلطة فنفس المدينة مضروب ب4 قرطاسات. الحادث كيخلع غير ما كيمنعش سكان المدينة يحتافلو بالحياة. فالعشية ديال نفس النهار كانت اعراس. كان حفل. كان الفن لمواجهة الموت. | بين “السمارة” و”مكة” دم وحياة. كيفاش كتعايش الافراح والاقراح فالعيون: 2 قتلى فيومين وبزافت لعراس وعروض فنية فنفس الشوارع |
من بعد مابانت بؤرة ديال كورونا في آسفي، خرجات المغنية المغربية، رقية ماغى، تعلن التضامن ديالها مع مدينتها الأصلية. رقية ماغة كتبات منشور على حسابها في انستكَرام ، جا فيه “يا رب إني نستودعك مدينتي الغالية #آسفي واستودعتك أمنهم وحفظهم وأمانهم، فارعهم يا الله بعينك التي لا تنام، وآمنهم واحفظهم يا من لا تضيع عندك ودائع وأسألك الحفظ والتحصين من الأمراض”. مدينة آسفي كتعيش أيام صعيبة بعدما لقاو كورونا منتشرة في معمل لتصبير الحوت، وهادشي علاش المغنية المغربية لي كتعيش في الخليج تضامنات مع المدينة لي تزادت وكبرات فيها. | بعدما لقاو بؤرة ديال كورونا فآسفي ودارو عليها الحجر.. رقية ماغى تضمنات مع مدينتها – تدوينة |
قضت المحكمة الابتدائية بمدينة وجدة، أمس الخميس، بالسّجن شهرين حبسا موقوفة التنفيذ، في حق القيادي البارز في صفوف حزب العدالة والتنمية، مع أداء غرامة مالية قدرها 5 مليون سنتيم، وذلك على خلفية الشكاية التي تقدم بها حزب الأصالة والمعاصرة إبان الانتخابات الجماعة لسنة 2005. وفي أول ردّ له على الحكم الصادر في حقه، اعتبره أفتاتي “مسخرة للقضاء”. وأضاف في تصريح لـ”كود”، قائلاً: “دعوى ساقطة تفتقر لأركان إقامة الدعوى وديال التقاضي النزيه وغادي نسأنف الحكم”. افتاتي كان قد توبع من أجل “السب والقذف والوشاية الكاذبة والإساءة للحزب ورُموزه”. | شهرين حبس سورسي لأفتاتي وها اش قال لـ”كود”: مسخرة للقضاء ودعوى ساقطة |
انتُخِب إدريس الأزمي الإدريسي، رئيسا للمجلس الوطني لحزب العدالة والتنمية، بــ136 صوتا، من مجموع الأصوات التي بلغ عددها 185 صوتا، بنسبة 73.5 بالمائة من الأصوات وفق بيان للحزب وحسب البيان فانه خلال أشغال المؤتمر الوطني الثامن بالرباط، فقد توزعت باقي الأصوات ما بين عبد العزيز عماري الذي حل ثانيا، وعبد العلي حامي الدين حل ثالثا. هادو كلهم كيدعمو بنكيران فالحزب | اتباع بنكيران خداو المجلس الوطني: الازمي رئيسا له |
الممثلة الشابة مها البخاري كتعاني من كورونا لي تصابت بيها هادي كثر من 3 ديال السيمانات. والتبركَيكَة لي جابت “كَود” أكدات أن النجمة لي خلقات جدل كبير بأدوارها السينمائية تصابت بالڤيروس ملي كانت في التورناج ديال فيلم مقرر يتعرض في شهر رمضان الجاي. البخاري غبرات على جمهورها ومتتبعينها في حسابها على انستكَرام، ومن نهار مرضات بكوڤيد 19، اختارت تبعد وترتاح في انتظار تولي بيخير و يخرجو نتائج التحاليل سلبية وترجع تخدم مع الفريق. | غبرات على جمهورها.. الممثلة مها البخاري تصابت بكورونا وسط التورناج |
سلم المنتج السينمائي الأمريكي “هارفي وينستين” نفسه للشرطة في نيويورك اليوم الجمعة بعد سبعة أشهر على الاتهامات الي توجهات ليه بارتكاب تحرشات واعتداءات جنسية بحق كتر من 70 امرأة من الوسط الفني فهوليوود. وذكر موقع “يورونيوز” أن عشرات الكاميرات كانت في مقر الشرطة في حي “مانهاتن” وسط نيويورك، باش يصورو لحظة تسليم “وينستين” نفسه للسلطات. ومن المفترض انهم غادي يسجلو البصمات ديالو، وياخدو ليه صور شخصية، قبل ما ينقلوه إلى المحكمة باش يتعرض على القاضي. | “وحش هوليوود” المنتج “هارفي وينستين مول الفضائح الجنسية.. سلم راسو للبوليس ديال نيويورك هاد الصبح |
كشف تقرير أمريكي عن عدد مستخدمي الإنترنت حول العالم في 2018 حيث بلغ 3.8 مليار واحد، متجاوزا بذلك نصف سكان الكوكب. وذكر “موقع livemint” أن تقرير “Bond Internet Trends”، الصادر عن شركتي “بيركينس كوفيلد” و”بييرس” الأمريكيتيين، أن عدد المستخدمين هذا كيشكل ارتفاع بنسبة 6% مقارنة بالعام 2017. وجاء عدد المستخدمين في آسيا والمحيط الهادئ بنسبة 53%، وفي أوروبا 15%، في حين بلغ في أفريقيا والشرق الأوسط 13%، و في أمريكا اللاتينية والكاريبي 10%، وأمريكا الشمالية 9%. | صحاب الأنترنت ولاو كثر من نصف سكان الكوكب |
قال بيان للديوان الملكي “الولايات المتحدة فتح قنصلية بمدينة الداخلة، تقوم بالأساس بمهام اقتصادية، من أجل تشجيع الاستثمارات الأمريكية، والنهوض بالتنمية الاقتصادية والاجتماعية، لاسيما لفائدة ساكنة أقاليمنا الجنوبية” واضاف البيان ان الملك محمد السادس عبر “للرئيس الأمريكي، باسمه شخصيا، وباسم الشعب المغربي، عن أصدق عبارات الامتنان، للولايات المتحدة الأمريكية على هذا الموقف التاريخي” كما أعرب “عن جزيل الشكر، لفخامة الرئيس وطاقمه، على هذا الدعم الصريح والمطلق، لمغربية الصحراء. وهو موقف يعزز الشراكة الاستراتيجية القوية بين البلدين والارتقاء بها إلى تحالف حقيقي يشمل جميع المجالات” | صافي الجزاير غاتصطى.. ميريكان قررات تفتح قنصلية فالداخلة |
مرا حاملة في فرنسا خرجات ضرب دويرة بالكلب ديالها في غابة، لكن من زهرها تلاقات مع كلاب مشاركين في رحلة صيد هاجموها وكلاوها. المدعي العام في سواسون فريديريك تران، قال في بيان، ان سبب وفاة المرا لي عندها 29 عام في غابة ريتس على بعد 150 كيلومتر تقريبا من الحدود البلجيكية، هو لانها فقدات بزاف ديال الدم بسبب العضات لي تعرضات ليهم من طرف الكلاب لي مخلاو ليها حتى بلاصة صحيحة. وأوضحت النيابة العامة أنهم خداو عينات من 93 كلب كانو مشاركين فرحلة صيد منظمة في مكان الحادثة. الضحية كانت حاملة وعيطات لراجلها وقالت ليه أن كلاب خطيرة كاينين، لكن للاسف كلاوها وهي حية. | 93 كلب هاجمو مرا حامل وعضوها وماتت بطريقة مأساوية |
– أقدم مهاجر غيني مقيم بمراكش يبلغ 30 سنة على محاولة الإنتحار، بعد إصابته بصدمة شديدة نتيجة تلقيه خبر وفاة والده ببلاده /برلمان – أقدمت فتاة عشرينية على محاولة الإنتحار ، عن طريق تناول مادة سامة بجماعة “واويزغت” ، وتم نقلها للمركز الإستئفائب ببني ملال وتمكينها من غسيل المعدة /العمق – مصرع خمسة أشخاص إثر إصطدام سيارة خفيفة كانو على متنها بشجرة على مستوى الطريق الوطنية رقم 6 ضواحي الخميسات بسبب إنعدام الرؤية بسبب الضباب الكثيف/صحراء بريس – أدانت غرفة الجنايات الإبتدائية بمحكمة الإستئناف بمدينة تازة ، رجلا متهما بإغتصاب إبنته القاصر وإفتضاض بكارتها والتسببب في حملها ، وحكمت عليه بالسجن 20 سنة سجنا نافذا /كود – لقي شاب مصرعه في حادثة سير مروعة ، أثناء قيادته دراجة نارية على مقربة من كورنيش مدينة مرتيل ، والهالك توفي على الفور بعد أن إرتطم رأسه بجدار أرضي بسبب عدم إرتدائه خوذة الرأس/اليوم24 – مصرع مغربي بطريقة محيرة بمدينة “فيرتشيلي” بإيطاليا ، إثر دخوله الطريق السيار ليلا وسط ضباب كثيف ما تسبب في دهسه من طرف سيارتين ووفاته على الفور /كود – لقي ثلاثة أشخاص مصرعهم وأصيب أربعة أخرين بينهم طفل بجروح خطيرة ، في حادث سير مروع بدوار “بوعزة” على مستوى الطريق الرابطة بين “أوريكا” ومراكش /مراكش الأن – توفي شاب بعد دهسه من طرف سيارة للنقل المدرسي بمنطقة حي “المطار” بأسفي ، وقد حولت جثته لأشلاء جراء السرعة المفرطة التي كان يقود بها سائق الحافلة /أحداث إنفو – توفي شاب متأثرا بإصابة خطيرة تعرض لها ، بعد أن رشقه غريم له بحجر على مستوى الرأس بحي “المطار” بمدينة العرائش /العرائش إنفو – أدانت المحكمة الإبتدائية الزجرية بالبيضاء، إمرأة متدربة بثانوية تأهيلية ، ب8 أشهر سجنا نافذا وغرامة مالية قدرها 500 درهم وتعويض للمطالب بالحق المدني بقيمة 15 ألف درهم ، بتهمة إستغلال قاصرات في الدعارة وإنتحال صفة ينظمها القانون /إشتوكة بريس | أش واقع اليوم: ها حصيلة الإنتحار والإغتصاب والحوادث والتشرميل والغرق اليوم |
علمت “كَود” أن العالم المغربي منصف السلاوي، الذي كان قد تم تعيينه من قبل الرئيس الأميركي السابق، دونالد ترامب، على رأس مبادرة البيت الأبيض لتطوير لقاح ضد فيروس “كورونا” المستجد، جا للمغرب هاد الأيام. وقالت مصادر “كَود” أن السلاوي قرر يدوز العطلة ديالو فـ المغرب، وتحديدا بعاصمة النخيل مراكش. الخبير في الصناعات الدوائية اللي كايعيش في أمريكا هادي سنوات دار زيارة للمدينة العتيقة فـ مراكش، حسبما كشفت عنه مصادر “كَود”. | العالم منصف السلاوي جا للمغرب وها فين مشا يدوز العطلة – تصويرة |
الرابورة الهام العرباوي بنت المغني الشعبي عبد العزيز الستاتي لي مشهورة بILY كتوجد أغنية جديدة غادي تطلقها في راس العام. الأغنية بعنوان “آه يا ليل” وغادي تكون على طريقة الفيديو كليب والتورناج في مراكش كيف ديما. هادي ثاني أغنية من بعد “سوبر وومن”، والجديد مازال فالطريق. | بنت الستاتي كتوجد الجديد.. والتورناج ديال الكليب فمراكش |
صدر عامل إقليم آسفي قرار جديد بإلغاء مظاهر والطقوس الاحتفالية اللي كتنظم بمناسبة ايام عاشورا. وحسب القرار اللي حصلات عليه “كود”، فهذ الطقوس كتتعلق ب: شعالة، وزيارة المقابر، وحلقات الغناء والطرب والأهازيج بالأحياء السكنية والتجمعات سواء من طرف البالغين أو الأطفال، واستعمال المفرقعات او ما شابهها، بالإضافة لكل الأنشطة الأخرى اللي كتدخل فإطار الاحتفال بهذ المناسبة. وكل واحد خالف هذ القرار غادي يتعاقب وفقا للنصوص المتعلقة بالتدابير الوقائية للحد من انتشار فيروس كورونا المستجد. | بسباب كورونا.. طقوس عاشورا تمنعات فآسفي واللي حصل يودي |
انتخب خالد بوقرعي، عصر اليوم السبت (24 مارس 2018)، كاتبا جهويا لحزب العدالة والتنمية بجهة فاس مكناس. وقد انتخل البوقرعي كاتبا جهويا للمصباح بجهة فاس مكناس بمجموع 172، مقابل 55 للبرلماني عمر الفاسي الفهري. | عاجل… انتخاب بوقرعي على رأس الكتابة الجهوية للبي جي دي بجهة فاس |
علقو المغاربة على المرحلة الأولية لحملة التلقيح ضد فيروس كورونا المستجد فالمغرب فشكل مختلف، من جهة شافو بللي مزيان الاهتمام بالفئات اللي كتخدم فالصفوف الاولى، من أطر صحية ورجال أمن ومدرسين. لكن فالمقابل شريحة منهم اعتبرات ان الاولوية للشباب اللي كيتحركو كثر، وكيكونو عرضة للإصابة بالفيروس، ماشي الفئة اللي فوق 75 عام، حيت هذو ماكيتحركوش بالزف. وكاين مغاربة اعتبرو أن الناس الكبار عندهم أولوية، حيت هوما اللي ممكن يتقاسو ويموتو بالفيروس. | ميكرو طروطوار “كود”.. آراء المغاربة على حملة التلقيح فالمغرب: خاص يسبقو الشباب وماشي الشيبانيين حيت هوما عرضة كثر للإصابة بكورونا – فيديو |
تكلم عبد الصمد حيكر، عضو مجلس الدار البيضاء عن حزب العدالة والتنمية، على تفاصيل اجتماع الولاية اللي كان لبارح، واللي تدارس مشكل الفيضانات اللي عرفاتها كازا هذ الأيام. وكشف حيكر أن المسؤولية المباشرة كتتحملها الشركة المكلفة بشبكات التطهير السائل “ليديك” بتفويض قانوني تعاقدي، لكن مازال لحد الساعة ماتعرفش واش كاينة مسؤولية تقصيرية ليها أو لا، ومازال كيتسناو نتائج تقرير الخبرة التقنية اللي كيشرف عليه رىيس مجلس المدينة. وزاد، فتصريحو لموقع “كازابلانكا الآن”، أنه فهذ اللقاء تم الاستماع لعرض “ليديك” حول معطيات تدخلات قامو بيها أثناء تعاطيهم مع الفيضانات، والمنتخبين عبرو على حالة القلق والغضب اللي عبرو عليها الكازاويين، وخصوصا منهم المتضررين، وكان نقاش حدد مدى تجاوب “ليديك” مع شكاياتهم. وبشأن التوصيات ديال الاجتماع، كيقول حيكر أنها تلخصات فتحسين علاقة القرب مع المواطنين، والتعامل الإيجابي مع الشكايات، وتعزبز ومضاعفة المجهودات فهذ الفترة إلى بداية الاسبوع المقبل، كيف تقدمات مقترحات تطوير العلاقة التعاقدية للسلطة المفوضة و”ليديك”، وتم التشديد على ضرورة مضاعفة الاعتمادات اللي كترصد لزيادة حماية كازا من الفيضانات، والسعي للاتصال مع الدولة باش تكون شريك أساسي لتمويل المشاريع فهذ الإطار. | واش غيتحاسبو المسؤولين على فيضانات كازا.. نائب العمدة حيكر: كنتسناو نتائج الخبرة التقنية باش نعرفو واش “ليديك” قصرات فمهمتها |
هادي شهر بدا الموسم السابع ديال برنامج “رشيد شو” لي كيقدمو رشيد العلالي، لكن البداية مكانتش سخونة ومادوا عليه حد، وداز مرور الكرام لأنه مافيهش شي حاجة جديدة. العلالي لي ديما كيتعلا بالبرنامج ديالو، ماعجبوش الحال يكون الموسم الجديد دايز سكوتي وبغا الصحافة يكتبو عليه، ورسل تقرير ماروك متري في الواتساب باش يكشف على الاحصائيات. المنشط بحسن ولا سوء نية، ضرب على كاع أسماء البرامج في الترتيب، وخلا غير اسم برنامجو لي شافوه 6 مليون مشاهد خلال الحلقة الاولى. وكانت ضيفة الحلقة الاولى هي المغنية منال بنشليخة. | المنشط رشيد العلالي باغي لي يدوي ليه على برنامجو وكيسيفط الاحصائيات فالواتساب |
الاتحاد الهولندي لكرة القدم صيفطات المغربي خالد بوحدوز، لي لعب مع المنتخب الهولندي، باش يقنع محمد أمين إحاتارين. الهولنديون عوالين على بوحدوز، بعدما فشلات محاولاتهم السابقة في إقناع الموهبة المغربية. بوحدوز اعترف، بلي الجامعة ما كانتش كتعطي الأهمية للعابة، لي كيلعبو فهولندا مشحال هادي، كانت كاتهتم غير بالمحترفين ديال فرنسا. وگال في تصريحات صحافية، إنه ما عمر توصل حتا بشي دعوة من الجامعة باش يلعب للمنتخب المغربي. هاداك شي علاش اختار هولندا، لأن هي لي اهتمت به. أما الٱن فالوضع مختلف حسب بوحدوز. المواقع الاجتماعية قربات اللعابة ديال هولندا من المنتخب المغربي “كانت الجامعة تهتم باللعابة لي فرنسا واخا كيلعبو في تروازييم ديفيزيون، وكنا كنظنو بلي الأمر يتعلق بالمنتخب الفرنسي”. بوحدوز أكد أن بزاف ديال مغاربة هولندا اختاروا المنتخب المغربي، بعدما تغير الوضع كليا. واخا مصيفطاه هولندا باش يقنع إحاتارين، إلا أن بوحدوز أكد بلي الاختبار غادي يرجع للاعب نفسو. عائلة إحاتارين واخدة وقتها ومابغاش تزرب في الاختيار باغية تعطي الوقت الكافي باش ولدها يطور مستواه أكثر عاد يختار المنتخب لي باغي هو. | هولندا صيفطات بولحروز باش يقنع إحاتارين وعائلتو باغية تاخد وقتها |
Subsets and Splits